text:
UBUTABERA MURI ISLAM
Islam ni idini yavuze kuri buri kintu cyose abantu bakeneye mu buzima, igaragaza uko abantu bagomba kwitwara ku mategeko y'Imana inagaragaza n'uko abantu bagomba kubana hagati yabo. Mubyo yategetse rero bigomba kuranga abantu mu buzima bwabo bwa buri munsi, ni ukugira ubutabera mu guca imanza hagati y'abantu ndetse no kuvugisha ukuri bakirinda kubeshya no kubogama. Ibyo Imana yabitegetse muri Qor'ani ntagatifu aho igira iti:
"Yemwe abemeye, nimutinye Imana kandi mube hamwe n'abanyakuri"
Qor'ani 9:119
Uyu murongo uragaragaza ko Imana yategetse abantu kuvugisha ukuri ndetse no kuba hamwe n'abavugisha ukuri, ninako yabujije guhisha ukuri no ku kwambika ikinyoma kandi ubizi. Aha Imana iragira iti:
"Ntimuzambike ukuri ikinyoma mugahisha ukuri kandi mubizi"
Qor'ani 2:42
Muri uyu murongo wa Qor'ani, Imana irabuza abantu guhisha ukuri bakuzi bakakwambika ikinyoma.
Naho k'ubutabera, Imana yategetse abantu kugira ubutabera no kutabogama igihe bakiranura abandi mu manza, ibategeka kuba inyangamugayo n'abanyakuri kabone n'ubwo baba bicira imanza ubwabo cyangwa se bazicira ababyeyi babo, bagomba kugira ubutabera bakirinda kubogama. Imana iragira iti:
"Yemwe abemeye Imana, nimube abahagararizi b'ukuri, mube abahamya kubera Imana, n'ubwo byaba ari uguhamya roho zanyu, ababyeyi banyu cyangwa abavandimwe ba hafi"
Qor'ani 4:135
Na none Imana iti:
"Ntimuzakurikize irari ritazababuza kugira ubutabera, kandi nimuramuka muyobye mukirengagiza ubutabera n'ukuri mumenye ko Imana izi neza ibyo mukora"
Qor'ani 4:135
Iyi mirongo ya Qor'ani iragaragaza ko abantu bagomba kuba abanyakuri bagaca imanza mu butabera batabogamye, n'ubwo baba aribo bicira imanza ubwabo cyangwa bazicira ababyeyi babo cyangwa abavandimwe. Imana iragira iti:
"Nimuvuga mugire ubutabera n'ubwo byaba ku bantu ba hafi"
Qor'ani 6:152
Nk'uko rero Imana yategetse ubutabera no kutabogama kabone n'ubwo byaba ku babyeyi n'abavandimwe, ni nako yabitegetse ko abantu bagira ukuri n'ubutabera ku bantu bafitanye ibibazo, bakirinda ko ibyo bibazo bindi bafitanye byaba impamvu yo kwihimura no kubahimbira babagerekaho icyaha igihe babacira urubanza, Imana iragira iti:
"Yemwe abemeye, ni mube abahagararizi kubera Imana mube abahamya b'ukuri, kandi ibibazo muzaba mufitanye n'abantu, ntibizatume mutabagiraho ubutabera n'ukuri, ni mu gire ubutabera nibyo byegereye gutinya Imana, kandi mutinye Imana kuko Imana izi ibyo mukora"
Qor'ani 5:8
No mu nyigisho z'intumwa y'Imana Muhamadi (Imana imuhe amahoro n'imigisha) zigaragaza ubutabera ni nyinshi cyane; muri zo twavuga urubanza rwabayeho ku gihe cy'intumwa y'Imana Muhamadi kubera umugore wari wibye akomoka mu muryango ukomeye ndetse abantu bakunda, nk'uko rero itegeko rya Islamu rivuga ko uwibye bamuca akaboko, abantu bagiye ku ntumwa y'Imana basabira uwo mugore imbabazi ngo ye gucibwa ukuboko, kuko yakomokaga mu muryango ukomeye, aha Intumwa y'Imana (Imana imuhe amahoro n'imigisha) yababwiye amagambo akomeye kandi arakaye igira iti:
"Murasaba imbabazi ku bihano Imana yategetse, muby'ukuri icyoretse abantu bababanjirije ni uko iyo hibaga umuntu w'umunyantege nke utishoboye bamucaga ukuboko, ariko hakwiba umuntu wishoboye ukomoka mu muryango ukomeye bakamureka" Intumwa y'Imana ikomeza ibabwira iti: "Ku izina ry'Imana n'iyo yaba ari FATUMA umukobwa wanjye wibye namuca ukuboko kwe"
Aya magambo y'intumwa y'Imana aragaragaza ko abantu bagomba kugira ubutabera n'ukuri no guca imanza z'ukuri bakirinda kubogama.
AKAMARO K'UBUHAMYA MURI ISLAMU:
Islamu ishimangira uruhare rukomeye rw'ubuhamya n'imigendekere myiza y'ubutabera, ni nayo mpamvu yategetse ugutanga ubuhamya bw'ukuri kubyo wabonye ukirinda kubihisha kandi ubizi neza, kabone n'ubwo byaba ari uguhamya uwawe. Imana iragira iti:
"Ntimugahishe ubuhamya, kandi uzabuhisha azaba akoze icyaha kandi Imana izi ibyo mukora" Qor'ani 2:283
Muri uyu murongo, Imana irabuza abantu guhisha ubuhamya bw'ibyo bazi, ukanagaragaza kandi ko kubuhisha ari icyaha, ibyo ni ukubera ko ubuhamya ari ikintu gikomeye gituma nyir'ukuri aguhabwa n'urengana akarenganurwa, ndetse ku buhamya niho imanza zishingira, ubwo rero niyo mpamvu Imana yabujije kubuhisha. Na none nk'uko Islamu itegeka gutanga ubuhamya bw'ukuri ikanabuza kubuhisha, ninako yabujije guhamya no guhagararira ibyo utazi. Guhamya ibyo utabonye by'ibinyoma nko kuba washinja umuntu icyo atakoze ukakimuhamya kandi uzi neza ko umubeshyera, ibyo nabyo ni icyaha ndetse gihambaye muri Islamu, Imana ikibuza abantu muri Qor'ani ntagatifu aho igira iti:
"Ntugahagararire ibyo udafitiye ubumenyi, kuko amatwi, amaso n'umutima ibyo byose umuntu azabibazwa" Qor'ani 17:36
Na none Imana igaragaza ibiranga abemera igira iti:
"Ni babandi badahamya ibinyoma" Qor'ani 25:72
Iyi mirongo iragaragaza ko guhamya ibinyoma no guhagararira ibyo utazi ari icyaha gihambaye, nk'uko Intumwa y'Imana Muhamadi (Imana imuhe amahoro n'imigisha) igira iti:
"Mu byaha bihambaye harimo kuvuga ibinyoma no guhamya ibinyoma"
Guhamya ibinyoma rero muri Islamu biri mu byaha bihambaye, ibyo biterwa n'uko bishobora kwambura ukuri nyira kwo bikaguhesha utagukwiye, binashobora guhanisha urengana bikarenganura umunyacyaha kandi ibyo byose binyuranyije n'ubutabera n'ukuri Imana yategetse, ari nabyo bituma ubuzima bw'abantu bugenda neza, urengana akarenganurwa n'umunyacyaha akagihanirwa.
Na none mubyo Islamu yabujije mu rwego rw'ubutabera, ni ukuziza umuntu ubuhamya bw'ukuri yatanze kubyo yabonye azi, kabone n'ubwo yaba yabutanze ku mubyeyi cyangwa umuvandimwe wawe, ntibikwiye kubimwangira no kumucurira imigambi yo kumugirira nabi kubera ubwo buhamya yatanze, kuko ibyo ni icyaha, nk'uko Imana ibivuga igira iti:
"Kandi umwanditsi n'umuhamya ntibakagirirwe inabi, ni mubikora bizaba ari ubwangizi kuri mwe" Qor'ani 2:282
Uyu murongo urabuza abantu kugirira nabi abahamya no kubaziza ubuhamya bw'ukuri batanga.
Ibi byose rero bigaragaza uburyo Islamu ari idini y'ubutabera n'ukuri, itegeka abantu kuvuga ukuri no guhamya ibyo babonye, ikanababuza guhamya ibyo batazi no guhimba ibinyoma bitabayeho, ndetse inababuza kuziza umuntu ubuhamya bw'ukuri yatanze, inagaragaza ko kubimuziza ari ubwangizi n'ubugome bukomeye.
KWEMERA ICYAHA, KUCYIHANA NO KUGISABIRA IMBABAZI MURI ISLAM:
Islamu ishimangira ko igihe umuntu ahemukiye mugenzi we mu buryo ubwo aribwo bwose, aba akoze icyaha azabazwa ku munsi w'imperuka, niyo mpamvu ategekwa gusaba imbabazi agakiranuka n'abo yahemukiye bakiri hano ku isi, ibyo atabikoze azahura n'urubanza rukomeye imbere y'Imana, Imana iragira iti:
"Ku munsi w'imperuka tuzashyiraho iminzani y'ubutabera, nta muntu n'umwe uzahuguzwa akantu na gato, kabone n'ubwo kaba kagana n'igito kurusha ibiriho byose, tuzakazana (tukamwereke) kandi turihagije mu kubarurira abantu bose" Qor'ani 21:47
Islamu yategetse ko igihe umuntu akoshereje mugenzi we agomba kwemera ikosa yamukoreye kandi akamusaba imbabazi, Ibyo kandi akabikora abivanye ku mutima, adatinye amaso y'abantu cyangwa ibihano ashobora guhabwa hano ku isi bitewe n'icyaha yemeye, kuko igihe yapfa atagisabiye imbabazi yazahura n'ibihano bihambaye cyane , kuko igihe abantu bazazuka ku munsi w'imperuka buri wese azabazwa ibyo yakoze kandi akishyura abo yahemukiye bose, niyo mpamvu Intumwa y'Imana Muhamadi (Imana imuhe amahoro n'imigisha) yatugiriye inama yo gusubiza ukuri n'amahugu byabo twahuguje hano ku isi tugifite ubushobozi bwo kubishyura no kubasaba imbabazi,mbere y'uko tuva ku isi tukazishyuzwa kandi ntacyo dufite twishyura uretse ibikorwa byacu byiza, aha Intumwa y'Imana Muhamadi (Imana imuhe amahoro n'imigisha) iragira iti:
"Uzaba afite amahugu yahuguje mugenzi we, azamusabe imbabazi, amusubize ukuri kwe, mbere y'uko haba wa munsi nta MADIRIHAMU cyangwa AMADINARI (amafaranga) bizakora ahubwo umuntu akazishyura abo yahuguje ibikorwa bye byiza"
Iyi mvugo y'Intumwa y'Imana iragaragaza neza uburyo Islamu yitaye cyane ku burenganzira n'ukuri kw'abantu, niyo mpamvu kugira ngo umuntu yicuze ku Mana ku cyaha yakoze agomba kuba yujuje ibi bikurikira: Kubabazwa n'icyo yakoze Kwiyemeza kukireka no kutazagisubiraho Kwicuza no Kugisabira imana imbabazi Iyo icyaha yakoze kiri hagati ye na mugenzi, yaramuhemukiye mu buryo ubwo aribwo bwose, kugira ngo Imana yakire ukwicuza kwe yongeraho kubanza gusubiza uwo yahemukiye ukuri kwe akanamusaba imbabazi.
Iyo bitagenze gutyo, umuntu akazapfa adasabye imbabazi uwo yahemukiye, aba yiteganyirije ibihano by'ejo ku munsi w'imperuka, kandi ntabyo kwishyura azabona ndetse no gusaba imbabazi bitagishobotse, ahubwo akazishyura mu bikorwa byiza bye yakoze, nk'uko bigaragazwa n'imvugo y'Intumwa y'Imana (Imana iyimuhe amahoro n'imigisha) ubwo yasobanuraga ko:
"Umuntu w'umunyagihombo washiriwe ari wa wundi uzaza ku munsi w'imperuka afite ibyiza byinshi, yarasengaga cyane, atanga amaturo n'ibindi byiza bingana n'imisozi, ariko akazaza hari abo yahemukiye , yaramennye amaraso ya kanaka, yarasebeje kanaka, yarariye umutungo wa kanaka, yarahuguje kanaka, icyo gihe abo bantu bose bazamwishyuza imbere y'Imana adashobora kubava imbere atabishyuye ukuri kwabo, kandi nta mitungo izaba ikora kuri uwo munsi. Ubwo rero hazafatuwa mu byiza bye yakoze, bahe kanaka na kanaka mubo yahemukiye bose, babagabanye ibyiza by'uwabahemukiye, ibyiza bye nibishira atarishyura abamwishyuza bose, hazafatuwa mu bibi bakoze babimujugunyeho maze ashyirwe mu bihano by'umuriro"
Iyi mvugo y'intumwa y'Imana iragaragaza ko ukuri kw'abantu ari ikintu gikomeye cyane kandi ko abantu bagomba kwirinda guhemukira abandi, ndetse igihe hagize uhemukira mugenzi we ku buryo ubwo aribwo bwose agomba kumusaba imbabazi kandi abivanye ku mutima akamusubiza ibyo yamuhuguje kugira ngo n'imbere y'Imana ababarirwe icyo cyaha.
KUBABARIRA UWAGUHEMUKIYE:
Islamu ishishikariza uwahemukiwe gutanga imbabazi no kubabarira uwamuhemukiye kandi nawe abivanye ku mutima akanabimwereka ko yamubabariye, kugira ngo azabone ibyiza n'ibihembo byateganyirijwe abababarira ababakoshereje.
Ibyo bihembo Imana yabivuze mu mirongo myinshi ya Qor'ani, ishishikariza abantu gutanga imbabazi no kubabarira ababahemukiye, muri ibyo bihembo ni uko gutanga imbabazi ari igikorwa cyiza mu byatuma umuntu abona ijuru ry'Imana, nk'uko Imana yagaragaje abantu bazahabwa ijuru igira iti:
"N'abazimya uburakari bakababarira abantu, kandi Imana ikunda abagira neza" Qor'ani 3:134
Uyu murongo wa Qor'ani ugaragaza ko gutanga imbabazi no kuzimya uburakari tukagirira abantu neza ari ibikorwa byiza Imana ikunda. Na none mu byiza byo kubabarira abantu ku byaha badukoshereje, ni uko ubabariye nawe Imana izamubabarira amakosa ye. Imana iragira iti:
"Na ba bandi Imana yahaye ibyiza n'imitungo muri mwe , ntibazarahire ko batazafasha abantu babo , abakene n'abimutse mu nzira y'Imana kubera ibib babakoreye, ahubwo bababarire banirengagize ibyo babakoreye , ese mwebwe ntimwifuza ko Imana ibabarira ibyaha byanyu, kandi Imana niyo nyir'imbabazi nyir'impuhwe" Qor'ani 24:22
Uyu murongo wa Qor'ani wahishuwe igihe umwe mu basangirangaendo b'Intumwa y'Imana Muhamadi (Imana imuhe amahoro n'imigisha) witwaga ABUBAKAR, yarahiraga ko atazongera gufasha no kugirira neza umugabo witwa MISTAH kubera ikosa yari yakoze, ariko uyu murongo umaze guhishurwa, Imana ikabaza ngo: Ese ntimushaka ko namwe Imana izabababarira ibyaha byanyu? Abubakar yahise avuga ati: "Rwose ndifuza ko Imana izambabarira ibyaha byanjye", ubwo ahita yisubiraho ahindura icyemezo yari yafashe akomeza kugirira neza uwo mugabo. Ibyo rero bigaragaza ko umuntu agomba kubabarira uwamukoshereje akirengagiza ibyo yamukoreye, aha Imana iragira iti:
"Nimubabarira, mukirengagiza, mugatanga imbabazi, Imana nayo ni Nyir'imbabazi Nyir'impuhwe" Qor'ani 64:14
Naho mu nyigisho z'Intumwa y'Imana Muhamadi (Imana imuhe amahoro n'imigisha) zigaragaza ibyiza byo gutanga imbabazi kubadukoshereje nazo ni nyinshi, muri zo twavuga: Igihe yajyaga kubwiriza ubutumwa abantu bo mu mujyi wa TWAIFU maze bakamutera amabuye, nibwo abamalaika bamubajije bati:
"Ese aba bantu tubahurizeho imisozi ibiri cyangwa tubagusheho imvura ibarimbure?" Intumwa Muhamadi (Imana imuhe amahoro n'imigisha) irabasubiza iti: "Oya" ahubwo ibasabira ku Mana iti: "Nyagasani babarira aba bantu banjye kuko ibyo bakora ntibabizi"
Naho mu mvugo z'Intumwa y'Imana zigaragaza ibyiza byo kubabarira abadukoshereje hari aho igira iti:
"Uzashimishwa no kuzubakirwa inzu nziza mu ijuru akanazamurirwa inzego, azababarire uwamuhemukiye, ahe uwamwimye, anabanire neza umubanira nabi"
Iyi niyo Islamu, Idini y'ubutabera, yategetse guca imanza z'ukuri nta kubogama, itegeka abantu gutanga ubuhamya bw'ukuri kubyo bazi, inababuza kubuhimba no guhamya ibyo batahagazeho, ibuza kugirira nabi abanditsi n'abahamya b'ibyo babonye, yategetse uwahemutse kwicuza no gusaba imbabazi uwo yahemukiye abivanye ku mutima, kugirango Imana yakire kwicuza kwe, inashishikariza uwahemukiwe kuzitanga no kubabarira uwamuhemukiye, inamuteganyiriza ibihembo bihambaye kubera imbabazi atanze.
Umusozo w'Isomo ry'Ubutabera muri Islam - "Shariah - Justice"


c: text/html

text:
Umuturage niwe zingiro ryo kubungabunga ibidukikije
Ikigo cy’igihugu cyo kwita ku bidukikije REMA kiravuga ko umuturage akwiye kongererwa ubushobozi bwo kwibeshaho neza,kuko bituma abungabu ibidukikije.
Umuyobozi mukuru wa REMA Eng. Coletha Ruhamya yabivuze kuri uyu wa kane 26 Mutarama 2017,mu gikorwa cyo kugabira inka 33, abanyamuryango b’amakoperative 2 yo mu mirenge ya Simbi na Kigoma yo mu karere ka Huye.
Eng. Ruhamya avuga ko iyo umuturage afite imibereho myiza bigabanya ibikorwa yakora bikagira ingaruka mbi ku bidukikije.
Yagize ati “Tuzakomeza gushyigikira ibikorwa byose bigamije gukura abaturage mu bukene kuko tuziko umuntu ari we zingiro ry’ibikorwa bigamije kwita no kubungabunga ibidukikije.”
Amakoperative yagabiwe ni Imbere Heza Karambi yo mu murenge wa Kigoma, na Twite ku Bidukikije Twiteza Imbere yo muri Simbi.
Aya makoperative yombi akorana n’umushinga wo kubungabunga ibidukikije mu kiyaga cya Victoria, Icyiciro cya kabiri (Lake Victoria Environmental Management Project Phase Two) LVEMP II,ukorana na REMA.
Mu buhamya bwa Noel Maniraguha perezida wa koperative Imbere Heza,yavuze ko gukorana n’Umushinga LVEMP II byamufashije kwikura mu bukene kuko yahawemo akazi ndetse isambu ye igakorwamo amaterasi.
Ati "Nabashije kwigurira igare rifite agaciro k’ibihumbi 80.Nabashije kandi kwiyubakira inzu ku mudugudu nimuka mu manegeka, byose mbikesha umushinga LVEMP II".
Aba baturage kandi bavuga ko inka bahawe zizabaha ifumbire izifashishwa mu buhinzi bwabo bw’imboga nabwo bafashwamo na LVEMP II,zikazanatanga umukamo uzafasha kuzamura imirire.
Umuyobozi w’Akarere ka Huye Kayiranga Muzuka Eugene yashimiye REMA na LVEMP II ku bufatanye mu kubungabunga umugezi wa Mwogo.
Yabashimiye kandi uburyo bateza imbere imibereho myiza y’abaturage anizeza ko inka zatanzwe zizitabwaho kugirango zitange umusaruro.
Uretse amakoperative abiri yahawe inka, umushinga LVEMP II unatera inkunga andi makoperative atanu muri aka Karere, yose uko ari 7 akaba yaratewe inkunga ikabakaba miliyoni 100 RWf.
Ibitekerezo ( 1 )
icyogikorwanicyiza. arikokucyinjye iyonka itaranjywraho nizere ubutaha?

robotstxt: allowed

filter: keep


text:
BYAKUWE MURI SHIKAMA YE. Umuyobozi w’Akarere ka Muhanga MUTAKWASUKU Ivona yagiye
gushyinguza Sebukwe BINEGO mu cyubahiro, FPR imutegeka kumusubiza mu
muringoti yamwiciyemo i Shyogwe mu 1994 ahubwo imutegeka gutaburuza
MBONYUMUTWA Dominiko no kumuhambisha mu irimbi rusange mu Cyakabiri ngo
yegere ABAPARIMEHUTU yayoboraga atarapfa!!! None MUTAKWASUKU Ivona
yirirwa yigisha gahunda ya NDUMUNYARWANDA !!!!!!
Muri
SHIKAMA twiyemeje kubagezaho ukuri kose ku buzima bw’abanyarwanda
n’amateka babayemo / twabayemo kuko ntaho wahungira amateka. Dufite
byinshi byo kubasangiza kandi byose bigakorwa ku nyungu z’u Rwanda rwose
kugira ngo duce burundu akarengane bamwe bagirira ku bandi.
Hari
abajya bagira ngo u Rwanda ruyoborwa n’abantu nyamara atari byo. Ni
abantu biyemeje gukandamiza no kurenganya abanyarwanda bo mu gice kimwe
kandi bigakorwa kuri gahunda yizwe, yasesenguwe, yateguwe kandi ku buryo
nta wemerewe kugira icyo abihinduraho nk’aho aribo kamara. Iki nicyo
tudashaka muri SHIKAMA.
Nk’uko
tutahwemye kwerekana ko gahunda ya NDUMUNYARWANDA igamije kumvisha
bamwe abandi ikabazamura hejuru cyane y’umurongo fatizo w’ubuzima ibi
kandi bikaba byarateguwe mu rwego rwo gukomeza gutesha agaciro
abanyarwanda bamwe bo mu bwoko bw’abahutu.
Ibi
kandi tuvuga ntabwo biva ku busa cyangwa ibihimbano kuko dufite ingero
uruhuri tuzajya tubagezaho uko tuzajya tubona umwanya. Izo ngero kandi
zerekana mu buryo butaziguye ukuntu abahutu bambuwe uburenganzira bwose
ku ngoma ya Kagame mu Rwanda rwababyaye mu gihe batigeze basonerwa
inshingano n’imwe isabwa buri mwene-gihugu nko gutanga imisoro,
kwishyura ubukode bw’ubutaka,....
Nk’uko
nabivugaga mu kanya, uyu munsi tugiye kubaganirira ku rugero ruteye
agahinda rwerekana ko NDUMUNYARWANDA ari nk’ikigirwamana cy’abatutsi ku
ngoma ya Kagame ikaba na Nyamunsi ku Bahutu bose nta n’umwe uvuyemo.
Urwo
rugero ni ibyabaye ku muyobozi w’Akarere ka Muhanga mu bihe bya vuba
ahangaha. Uko byamugendekeye ni uko yagiye gushyinguza Sebukwe witwa
BINEGO utuye i Shyogwe hafi yo kwa KANKAZI maze kuko ari umuhutu FPR
ikamuha gasopo ikamutegeka kumusubiza mu muringoti bamujugunyemo.
Amaze
gutegekwa kongera kumutaba mu muringoti ahubwo bamutegetse gutaburuza
MBONYUMUTWA wigeze kuba Minisitiri w’Intebe wa mbere w’u Rwanda
bamutegeka kujya kumuhamba mu irimbi rusange hamwe n’abandi baturage ngo
asange ABAPARIMEHUTU bene wabo abegere bya hafi.
Uyu Mbonyumutwa yari ashyinguwe mu Mujyi rwagati wa Gitarama aho abaturage bakunze kwita kuri Sitadi ya Demukarasi imbere y’amaduka y’abahinde.
Akaba yarataburuwe mu gicuku kandi atabururwa n’abanyururu bari
bafungiye muri gereza ya Gitarama ku mategeko Mutakwasuku yari yahawe na
FPR.
Mutakwasuku ni nde ?
Mutakwasuku
ni umuyobozi w’Akarere ka Muhanga. Aka Karere ka Muhanga ayobora
kabumbiye hamwe izahoze ari Komini za Nyamabuye, Rutobwe, Nyakabanda,
Nyabikenye, Bulinga, na Mushubati. Mutakwasuku niwe wasimbuye uwitwaga
MANISHIMWE Samuel wari watanzwe na Senateri MUNYABAGISHA Valens ngo aze
ayobore aka Karere gafite ibiro byako mu Mujyi rwagati wa Gitarama.
Uyu
Samuel MANISHIMWE yaje kwerekana ko nyakibi atarara bushyitsi niko
gusindira mu kabari i Gitarama ajya kuzamura amajipo y’abakobwa
batangaga inzoga mu kabari kandi ubwo yari amaze nk’amezi make abaye
Meya niko guhita yubikirwa imbehe. Mutakwasuku icyo gihe yakoreraga
umushinga witwa LWF (Lutheran World Federation) i Gitarama.
Uyu
muyobozi w’Akarere ka Muhanga avuka i Nyange mu Karere ka Ngororero.
Umugabo we yitwa RUTAYISIRE akaba ari umuhungu wa Binego ukomoka i
Shyogwe. Uyu Binego mu bana yabyaye harimo na MUKASINE Marie Claire
wigeze gutegeka SONARWA imyaka myinshi cyane i Kigali ayibereye
umuyobozi mukuru.
Uyu
MUKASINE Marie Claire yanabaye umunyamabanga uhoraho muri Minisiteri
y’ibikorwa-Remezo (MININFRA) ku bwa Minisitiri enjeniyeri Vincent
KAREGA. Ubu Mukasine yagizwe umusenateri mu nteko ishinga amategeko ku
Kimihurura. Ubwo ni ukuvuga ko MUTAKWASUKU Yvone umuyobozi w’Akarere ka
Muhanga ari muramukazi wa Senateri MUKASINE Marie Claire kuko nyine
umugabo we ari musaza wa Senateri Mukasine.
Mbonyumutwa yarashinyaguriwe
Ubwo
FPR yateguraga umugambi mubisha wo gushinyagurira umurambo wa
Mbonyumutwa basabye Mutakwasuku Yvone gutegura uko icyo gikorwa
cyizagenda. Meya Mutakwasuku yahise ategeka ko Mbonyumutwa atabururwa
n’imfungwa n’abagororwa bafungiye muri Gereza ya Gitarama kandi
bigakorwa mu gicuku kiniha kugira ngo abaturage batababona.
Ikibazo
rero cyaje kuvuka ubwo barimo bacukura ngo bamutaburure bamujyane mu
cya Kabiri mu mva rusange ishyingurwamo abaturage basanzwe. Ku isaha ya
saa munani z’ijoro nibwo abanyururu batangiye gutaburura Nyakubahwa
Mbonyumutwa. Muri icyo gikorwa kigayitse bahuye n’imbogamizi ikomeye.
Ubwo bacukuraga bari bamurikiwe n’imodoka ya Gereza ya Gitarama itwara
abagororwa n’imfungwa.
Bahuye
na Beto ikomeye cyane yari ikikije isanduku ababiligi bamuhambyemo
bafatanyije n’abanyapolitiki bariho icyo gihe ashyingurwa noneho
kuyimena irabananira ibabera ibamba. Muri iryo hurizo rikomeye, ryateje
impaka n’ibibazo kuko FPR yari yahaye Meya Mutakwasuku amabwiriza ko
isaa kumi za mu gitondo bagombaga kuba barangije kumutaburura no
kumushyingura mu cyakabiri mu irimbi rusange.
Bwaje
rero kubacyeraho batarabasha kumena cyangwa gushwanyura iyo beto
yabumbwe n’ababiligi. Muri uko kwibaza icyakorwa bubacyereyeho,
abaturage bazindutse bigiriye mu mirimo yabo isanzwe barababonye bagwa
mu kantu inkuru ikwira Gitarama yose ityo mu gihe batashakaga ko
imenyekana.
Umugambi
wari uwo kumwiba bakamujyana mu irimbi noneho abaturage bakazarabukwa
imva irangaye kuri Stadi ya demukarasi noneho FPR ikazakwirakwiza ko
abantu batazwi baje bagashimuta Mbonyumutwa ninjoro kuko mu banyururu
bamutaburuye nta wari kuzabona uko atangaza ayo makuru y’uko byagenze.
FPR ntiyemera ubwigenge u Rwanda rwabonye ku italiki 01 Nyakanga 1962
Kuba
ngaruye ikibazo cy’ubwigenge si uko nkunda guhembera inzangano cyangwa
kuzura akaboze ahubwo ni uko iyi NDUMUNYARWANDA nise nyamunsi y’ABAHUTU
bose ibatesha agaciro ikagera no ku bapfuye utaretse n’abakiriho.
MBONYUMUTWA ni umwe mu baharaniye ubwigenge bw’u Rwanda kandi afite
umwanya we ukomeye mu mateka y’u Rwanda ku buryo n’ibikorwa
by’ubushinyaguzi bitayahindura.
Nyuma
baje gusubika igikorwa bajya kubanza gushaka imitarimba na za cies a
metaux zo gukeba iyo beton yari imukikije babirangiza ku munsi wa
kabiri. Kubera ko byari byabaye ikibazo muri Gitarama bahise bategeka
Mutakwasuku ko ahagarikira ishyingurwa rye mu irimbi rya rusange riri
ahitwa mu Gahondo ku muhanda mukuru wa Kigali-Butare nko kuri 1Km uvuye
ku biro by’Akarere ka Muhanga usubira i Kigali.
Mu
ijambo Kagame yigeze kuvuga umunsi umwe, yavuze ko nta bwigenge u
Rwanda rwigeze rubona. Ibi nabyo bikaba atari byo kuko kuba abatutsi
barahunze bakajya mu mahanga bidasobanura ko igihugu cyitabonye
INDEPENDENCE.
Nanjye
nemera rwose ko byari kurushaho kutubera byiza iyo duhabwa UBWIGENGE
tukabusangira twese nta mwenegihugu n’umwe umeneshejwe ariko kuba
bitarashobotse bagahunga ntabwo abatarabigizemo uruhare nka twe twavutse
nyuma y’impinduramatwara ya 1959 , ntitugomba kubiryozwa ngo twigishwe
amateka avuga ko nta bwigenge bwabayeho.
Ibi
mbivuze kuko u Rwanda rutazongera kumanura ibengera ry’ababiligi
cyangwa iry’Abadage ngo ruzamure iry’abanyarwanda. Ntibishoboka.
Ntibizongera kubaho mu mateka byabaye rimwe rizima. Kagame rero
kutabyemera mbona yibabariza umutima n’umutwe ku busa budafite icyo
buzamwungura
Mutakwasuku yavuze ijambo azabazwa n’amateka byanze bikunze!!!
Nk’uko
nabivugaga inkuru yabaye kimomo iza no kugera kuri BBC. Iyi Radiyo
y’abongereza yagiranye ikiganiro na Meya wa Muhanga Madamu MUTAKWASUKU
Yvonne kugira ngo asobanure impamvu bataburuye intwari ya demukarai
kandi bikaba byarakozwe mu gicuku ababikoze bamurikiwe n’amatara
y’imodoka za gereza ya Gitarama.
Mu
Rwanda dufite abantu batazi kuyobora kandi bishongora imitwe yabo irimo
ubusa. Mu bagiye bavuga amagambo yuzuyemo urwango rumwe rwageze mu
maraso cyangwa se abavuze ibyo byanze bikunze bazishyuzwa / bazaryozwa
n’amateka cyangwa batangiye kubiryozwa nababwiyemo MUGESERA Leon na
MUGESERA Antoine.
Muri
SHIKAMA twigeze kubandikira inkuru twasesemguye isobanura ko MUGESERA
Leon yavuze ngo: “Abatutsi bose tuzabanyuza muri Nyabarongo tubasubize
iwabo muri Abisiniya muri Etiyopiya” yabivuze mu 1993 none ubu arimo
kuyacekwa mu bucamanza bwa Kagame ku Kimihurura kandi n’ubwo arimo
gusaza imigeri ntazarutsinda kuko iryo jambo yararivuze abaturage bose
bamwumva kandi hari ku manywa.
Muri
iyo nyandiko ndende twari twabateguriye kandi twababwiyemo ukuntu
ubanza izina MUGESERA zrishobora kuzasiga umurage mubi mu Rwanda kuko na
bazina we MUGESERA Antoine we yagize ati: “ABANA BARAKUBAGANYE BARASA
ABASENYERI, IBISONGA BYABO, ABAPADIRI, ABAFURERE, ABABIKIRA NA SHEJA
Richard i GAKURAZO” Uyu MUGESERA Antoine nawe byanze bikunze umunsi
umwe uzagera amateka abimuryoze kuko bidakwiye!!!
Kubera ko FPR yari yamaze kuroha Meya Mutakwasuku mu mutego wa politiki atabashije gusobanukirwa yasubije BBC ati : “Twamutaburuye
tumuvana mw’iriya sitadi tumujyana mu irimbi rusange kugira ngo ajye
kwegera abo yahoze ayobora akiri Minisitiri w’Intebe”
Umuyobozi
w’Akarere ka Muhanga Madamu MUTAKWASUKU Yvonne ufite impamyabumenyi ya
Kaminuza mu ishami ry’imibanire y’abantu SOCIOLOGY / SOCIOLOGIE yakuye i
Ruhande muri Kaminuza y’u Rwanda, akaba ari UMUHUTUKAZI ukomoka i
Nyange nk’uko nabivuze, iyi mvugo ye yuzuyemo ubugoryi, ubuswa,
kudateganyiriza ejo hazaza, kutiyubaha no guhubuka bikabije.
Dusesengure: Mbonyumutwa asange abo yahoze ayobora!!!:
Ikintu cyambabaje kandi kikanababaza abanyarwanda bose bashyira mu
gaciro kandi bakunda u Rwanda, ntibyumvikana kandi ntibishobora no
kumvikana ukuntu umuntu wapfuye yajya kuyobora abandi bapfu mu irimbi.
Icya
kabiri, umuntu wabaye umuyobozi agaharanira ko igihugu bihabwa
ubwigenge si byiza kumuhindura agatobero no kumukina ku mubyimba kuko
aba agomba kubahwa. Ikosa rya gatatu byari kuba bizima iyo n’abandi
bahutu bose bapfuye bishwe na FPR nabo batabururwa bagashyingurwa mu
cyubahiro.
Icya
kane ni uko kumutaburura mu gicuku uboshye umujura cyangwa undi
bidakwiye gukorwa na Leta igendera ku mategeko izi umuco n’amategeko
agenga uko abakiriho bagomba kwitwara ku babo bapfuye.
Icya
gatanu ese Mutakwasuku n’ubwo yaba yararoshywe na FPR yumva koko mu
irimbi haba ubuyobozi bwo mu buhe bwoko ko twize amoko menshi yo
kuyobora no kuyoborwa?
Icya
kane ni uko mu masezerano cyangwa imihigo Mbonyumutwa Dominiko
yagiranye n’abanyarwanda mbere y’uko apfa atigeze abasezeranya ko namara
gupfa bakamusangayo azakomeza kubayobora nk’uko yabayoboraga akiri
imusozi.
Ikindi
kinanabaje bikabije ni ukuntu uyu muyobozi w’Akarere ka Muhanga yagiye
gutaburuza Sebukwe BINEGO kugira ngo amushyinguze mu cyubahiro kuko
nyine yumvaga bikwiye FPR ikambuza kandi ikamuha gasopo.
Mutakwasuku yari agamije iki ?
Ibi
ntibiri bungore kumenya icyo yari agamije kuko cyumvikana. Mu 1973
abakiga bamaze gufata ubutegetsi mu Rwanda batangiye gutoteza abatutsi
maze abatutsi bamwe batari barahunze bagiye gufata indangamuntu
bandikamo HUTU aribyo byaje kwitwa KWIHUTUZA kandi abo BATUTSI
ntibasibaga no mu manama yose ya MRND nyamara muri Genocide muri 1994
ntibyababujije kwicwa kuko n’ubwo bari barihutuje abaturanyi babo bari
bazi neza ko ari ABATUTSI.
Tugarutse
kuri MUTAKWASUKU Yvonne, Kagame wamuhaye ubutegetsi bwo gutwara
Gitarama yari azi neza ko ari UMUHUTUKAZI. Ubu rero uyu mubyeyi yambaye
umwabaro w’ABASAJYA kandi akavuga nk’aho yavuye i Bugande ndabona
yibeshya cyane kuko umunsi byakomeye azabyisobanuraho kandi ndiyumvisha
ko uwo munsi KAGAME azaba adahari kuko buri wese azabazwa ibye imbere ya
ya ntebe y’imanza.
Ibi
ariko FPR ibikoresha mu buhendabana bukomeye kandi nta gitangaje na
kimwe kirimo kuko nk’uko mu kanya nabahaga urugero rwo kwa Habyarimana
n’uko byaje kugenda muri Mata 1994, ABATUTSI bamwe bakoreshejwe mu kwica
ABATUTSI bene wabo kandi bitari bikwiye.
KARAMIRA
Froduwaridi yari umututsi kandi yambaye imyenda ya CDR akoreshwa
n’ingoma ya Habyarimana yica abatutsi bene wabo, n’abandi benshi namwe
muzi.
Na
MUTAKWASUKU Y. rero arimo kwishushanya n’agatsiko ka Kagame yajya
gushyingura Sebukwe mu cyubahiro akamaganwa ariko yategekwa GUTABURURA INTWARI YA DEMUKARASI agakukumba abanyururu bose!
Mu gusoza iyi kuru tukaba twongeye kwamagana rwose gahunda ya NDUMUNYARWANDA ihana kandi ikumvisha bamwe abandi ikabatonesha
Ibi
byose bikaba ari ibimenyetso byerekana ko NDUMUNYARWANDA idashoboka mu
by’ukuri kandi ko inashyizwe mu bikorwa ku bw’agahato no ku kaburembe,
umurage yazasigira u Rwanda ari ukudusigira amakuba aruta ayo
yadusanganye.
Dukomeje
kandi gushimira abakunzi n’abasomyi ba SHIKAMA mudahwema gufungura kuri
uru rubuga ngo murebeho amakuru y’iwanyu i Rwanda. Twifurije umuyobozi
w’akarere ka Muhanga akazi keza kandi Imana ikomeze kumurinda
anazirikana ko yari akwiye guharanira n’uburenganzira bwo gushyingura
n’abahutu n’abahutukazi bene wabo kuko ubwo yari agiye gushyingura
Sebukwe yari atangiye neza ariko kuba ataraharaniye ko bigerwaho niho
ubugwari buba bushingiye.


text:
ven.
11
févr.
2011
Mu Ivanjili ya Matayo yo ku cyumweru cya VI Gisanzwe cy'Umwaka A, ndetse n’ikigikurikira, dutega amatwi disikuru ya Yezu ari k’umusozi, agaragaza uko Ivanjili igomba kumvwa ugereranyije n’inyigisho zo mu Isezerano rya kera n’uburyo abantu bitwaraga bazihereyeho: “Mwumvise ko abakurambere babwiwe ngo...Jyewe mbabwiye ko...” Ni uburyo Yezu ashaka kutugaragariza ko ataje gukuraho uburyo abantu babagaho, ko ahubwo yaje kugira ngo barusheho kubaho no kwitwara neza bagendeye ku Nkuru Nziza yatuzaniye. Yezu aragaruka ku bintu bitandatu agira ngo abitangeho urumuri maze abantu babashe kwitwara bamurikiwe n’Ivanjili. Ingingo agarukaho ni: ubwicanyi, ubusambanyi, gutandukana k’umugore n’umugabo, indahiro, kwihorera n’urukundo rwa kivandimwe. Kuri iki cyumweru Yezu aratuganirira ku ngingo enye ariko anagaragaza ko Ijambo ry’Imana dusanga mu Isenzerano rya Kera ari Ijambo rikwiye kubahwa no kwitabwaho kuko ataje aje kurikuraho ahubwo yaje aje kurisobanura kurushaho we Jambo w’Imana wigize umuntu.
Icyo Yezu yifuza, ni uko abantu batagwa mu mutego wa bamwe mu bigisha iryo Jambo, bashobora kurigunagunira mu byifuzo byabo no mu migenzereze yabo idahwitse: Ijambo ry’Imana ntirikwiye gufatwa nk’ijambo ridutera ubwoba, ntirikwiye gufatwa nk’itegeko ryabuza uryumva kurizirikanaho. Yezu arifuza ko Ijambo ry’Imana ritubera urumuri aho kutubera impamvu yo gutera umugongo Imana idukunda. Ijambo ry’Imana rigomba kurenga amategeko maze rikagera aho riba ubuzima bwuzuye ubugwaneza n’ubushishozi. Yezu ati gusambana si ukuryamana n’umugore gusa, ahubwo no kumubonamo igikoresho cy’ibyifuzo byawe ni icyaha. Ati kudatana n’umugore si ukubana mukurikiza itegeko rigenga abashakanye, ahubwo no kubuza uburyo uwo mwashakanye, ukamubuza amahoro n’amahwemo, ukamubonamo uwo wakwikiza amategeko abaye atariho, nabyo ni uburyo bwo gutana n’uwo mwashakanye. Yezu arifuza ko imigenzereze yacu itahagararira ku kubahiriza amategeko gusa, ahubwo arifuza ko amategeko yari akwiye kutubera imbarutso yo kugira neza, yo kubana neza, yo kureba kure no kubaho tuyobowe n’urukundo n’impuhwe by’Imana.
Yezu agendeye ku Ijambo ry’Imana, arifuza kandi kugira icyo asubiza abantu benshi bashobora kuvuga mu mutima wabo bati njye ndi intungane kuko siniba, sinsambana, ntawe nigeze nica, nta muntu nigeze mbeshya cyangwa se ngo mbeshyere…Gukurikiza Amategeko y’Imana si ukuyarondora muri rusange cyangwa se ngo afatwe nk’aho atabereyeho kutuyobora muri buri kantu dukora cyangwa se dutekereza, cyangwa se ngo twibwire ko ibyo tugomba kubahiriza ari ariya magambo yonyine akubiye muri ariya mategeko cumi. Amategeko y’Imana ahubwo, ni uburyo Imana yifuje ko bwatubera imbarutso y’ubwitonzi n’imyitwarire myiza, ni uburyo Imana ishaka kutubwira iti dore urugi nguru ahasigaye ni mwinjire munzu y’urumuri. Kuyashyira mu bikorwa neza rero ni uguhora buri gihe na buri kanya duhitamo Imana, duhitamo gukora ugushaka kwayo kandi twamurura mu mitima yacu ibituma dushobora kubangamira kenshi abandi. Kwitangira abo tubana tubakunda kandi tubereka ko ari impano Imana yaduhaye, kwitangira uwo twashakanye no kwikuramo ibitekerezo bituma undi twamubonamo umugaragu wacu cyangwa se igikinisho cyacu, ngurwo urugamba amategeko y’Imana adusaba kurwana iminsi yose n’igihe cyose cy’ukubaho kwacu. Guharanira guhesha Imana ikuzo no guha muntu icyubahiro, ngicyo icyo Yezu yifuza ko cyatubera impamvu yo kwitwa abe.
Yezu ahereye ku mategeko 613 abigishamategeko bashyiraga imbere rwose (248 kuko umubiri ugizwe n’amafufwa 248; 365 kuko umwaka ugizwe n’iminsi 365), aragaragaza kandi atwibutsa ko itegeko ari rimwe rukumbi nyamara rikaba rireba buri gikorwa na buri gihe cy’ubuzima bwacu bwa buri munsi: Gukunda Nyagasani Imana n’umutima wacu wose, n’ubwenge bwacu bwose, no gukunda mugenzi wacu nk’uko twikunda.
Yezu rero arusheho kutubera byose kandi akomeze amurikire intambwe zacu kugira ngo tujye tumenya guhitamo icyiza dukora ibimuhesha ikuzo n’ibituma abavandimwe bacu babaho bishimye.


text:
Impano yo kuvuga mu ndimi zitamenyekana ni iki?
Ikibazo: Impano yo kuvuga mu ndimi zitamenyekana ni iki?
Igisubizo: Kuvuga mu ndimi zitamenyekana byabaye bwa mbere ku munsi wa Pentekote (Ibyakozwe n�Intumwa 2:1-4). Intumwa zarasohotse zijya gusangira ubutumwa bwiza n�imbaga y�abantu benshi, babaganiriza mu ndimi zabo zakavukire: �Twabumvise bavuga ibitangaza by�Imana mu ndimi zacu za kavukire!� (Ibyakozwe n�Intumwa 2:11). Ijambo ry�Ikigereki ryasemuwemo indimi, risobanuye �indimi zitamenyekana.� Niyo mpamvu, impano yo kuvuga mu ndimi zitamenyekana ari ukuvuga ururimi undi muntu atazi, kugira ngo afashe umuntu uvuga urwo rurimi. Mu 1 Abakorinto ibice 12�14, Pawulo avuga ku mpano z�ibitangaza, agira ati: �Ariko none bene Data, ninza iwanyu mvuga indimi zitamenyekana nzabamarira iki, nintababwira ibyo mpishuriwe cyangwa mpawe kumenya, cyangwa guhanura cyangwa kwigisha?� (1 Abakorinto 14:6). Nkuko Intumwa Pawulo ibivuga, kandi duhamanyije n�indimi zivugwa mu Byakozwe n�Intumwa, kuvuga mu ndimi zitamenyekana bifitiye akamaro umuntu wumva ubutumwa bw�Imana mu rurimi rwe rwa kavukire, ariko nta cyo bimarira undi muntu, keretse bamusemuriye cyangwa bamusobanuriye.
Umuntu ufite impano yo gusemura indimi (1 Abakorinto 12:30) ashobora gusobanukirwa ibyo umuntu uvuga mu ndimi arimo kuvuga, kabone n�iyo yaba atazi urwo rurimi rwarimo ruvugwa. Umusemuzi w�indimi ashobora rero kubwira undi muntu ubutumwa bw�umuntu uvuga mu ndimi, kandi icyo gihe byose biba bisobanutse. �Nuko uvuga ururimi rutamenyekana asabe, kugira ngo ahabwe impano yo gusobanura ibyo avuga� (1 Abakorinto 14:13). Umwanzuro wa Pawulo, werekeye indimi zidashobora gusobanurwa urakaze cyane: �Ariko mu iteraniro aho kuvuga amagambo ibihumbi cumi mu rurimi rutamenyekana, nahitamo kuvuga amagambo atanu nyavugishije ubwenge bwanjye, kugira ngo nigishe n�abandi� (1 Abakorinto 14:19).
Mbese impano yo kuvuga mu ndimi zitamenyekana yaba ari iyo muri iki gihe? Mu 1 Abakorinto 13:8 havuga ko impano yo kuvuga mu ndimi zitamenyekana, izakurwaho, kabone n�iyo yaba ihuza iryo kurwaho no gusohora kw� �igishyitse� (1 Abakorinto 13:10). Abantu bamwe basanga hari itandukaniro hagati igihe batondaguramo inshinga zo mu Kigereki, zivuga ku buhanuzi no �gukuraho� ubumenyi n�indimi �zigenda zikurwaho�, nka gihamya y�uko indimi zizakurwaho mbere gusohora kw� �igishyitse.� N�ubwo bishoboka, ibi ntibyasobanuwe neza muri uriya murongo. Hari n�abandi berekana ibice bya Yesaya 28:11 na Yoweli 2:28-29 nka gihamya y�uko kuvuga mu ndimi zitamenyekana, byari ikimenyetso cy�uko igihe cy�urubanza rw�Imana cyegereje. Mu 1 Abakorinto 14:22 havuga ko indimi zitamenyekana zagenewe kuba �ikimenyetso ku batizera.� Dushingiye kuri iyi ngingo, impano yo kuvuga mu ndimi zitamenyekana, yari uburyo bwo kumenyesha Abayuda ko Imana yendaga kuza gucira urubanza Isirayeli, kubera ko banze Yesu Kristo nka Mesiya. Ni nacyo cyatumye, igihe Imana yaciragaho iteka Isirayeli (isenywa rya Yerusalemu n�Abaroma mu mwaka wa 70 nyuma ya Yesu Kristo), impano yo kuvuga mu ndimi zitamenyekana, ntiyari igishobora gukora ibyo yari yaragenewe gukora. Mu gihe iki gitekerezo gishobora kuba ari cyo, kuba intego ya mbere yo kuvuga mu ndimi zitamenyekana yaragezweho, ntibisobanuye ko zigomba gukurwaho byanze bikunze. Ibyanditswe Byera ntabwo bihamya ku buryo budasubirwaho ko impano yo kuvuga mu ndimi zitamenyekana yakuweho.
Icyo gihe, niba impano yo kuvuga mu ndimi zitamenyekana ikoreshwa cyane mu Itorero muri iki gihe, yagombye gukoreshwa hubahirijwe ibikubiye mu Byanditswe Byera. Izo ndimi zagombye kuba ari indimi zikoreshwa kandi zisobanutse (1 Abakorinto 14:10). Izo ndimi zagombye kuba ari indimi zifite intego yo kumenyesha Ijambo ry�Imana umuntu uvuga urundi rurimi (Ibyakozwe n�Intumwa 2:6-12). Ibi byaba rero bihuye n�itegeko Imana yatanze, ibicishije mu ntumwa Pawulo: �Niba hariho abavuga ururimi rutamenyekana, havuge babiri�cyangwa batatu badasaga�, kandi bavuge bakurikirana umwe asobanure. Ariko nihaba hatariho usobanura, uvuga ururimi acecekere mu iteraniro, yibwire kandi abwire Imana mu mutima we� (1 Abakorinto 14:27-28). Byaba kandi bihuye n�ibyanditswe mu 1 Abakorinto 14:33: �Kuko Imana atari iy�umuvurungano, ahubwo ari iy�amahoro, nkuko bimeze mu matorero yose y�abera.�
Imana ni yo yonyine ishobora ku buryo budasubirwaho, guha umuntu impano yo kuvuga mu ndimi zitamenyekana, kugira ngo ashobore kuvugana n�umuntu uvuga urundi rurimi. Umwuka Wera afite ububasha bwo kugabira uwo ashaka impano z�umwuka (1 Abakorinto 12:11). Tekereza rero, ukuntu abavuga butumwa bakora akazi neza cyane, bashobora kuba bameze, iyo baba bataranyuze mu ishuli ry�indimi, maze bakaba bashobora guhita babwiriza abantu mu ndimi zabo za kavukire. Nyamara, siko Imana ibigenza. Indimi ntabwo zimeze muri iki gihe nk�uko zari zimeze mu Isezerano Rishya, kabone n�ubwo ibyo bishobora kuba byari bifite akamaro kanini cyane. Umubare munini w�abizera, bavuga ko bakoresha impano yo kuvuga mu ndimi zitamenyekana, ariko ntibazikoresha nkuko bisabwa n�Ibyanditswe Byera byavuzwe hejuru. Ibi bikorwa rero, biraganisha ku mwanzuro uvuga ko impano yo kuvuga mu ndimi zitamenyekana, yakuweho cyangwa ko isigaye ari imboneka rimwe muri gahunda Imana ifitiye Itorero ryo muri iki gihe.
Garuka ku rupapuro rwanditse mu Kinyarwanda
Impano yo kuvuga mu ndimi zitamenyekana ni iki?


text:
Depite Rucagu Boniface
Umwe mu bagambaniye u Rwanda muri 1990-1994 aheruka kuganirira itangazamakuru ry'Agatsiko ukuntu yafatanyaga n'INTORE NKURU Rucagu Boniface kuva muri 1991 ku buryo ngo yabaga n'iwe mu rugo. Ese Rucagu azongera ahakane ko inyandiko yahawe na FPR ihamagarira Abahutu gufata Abatutsi nk'Abanzi atariwe wayicishije mu kinyamakuru rutwitsi KANGURA?/NKUSI Yozefu
Depite Rucagu Boniface
24 comments:
Tanga igitekerezo cyawe kuri iyi nyandiko.Urakoze.ReplyDelete
Uriya mugabo njye ndamuzi rwose yitwa Gitamburisho kuva kera. Yamye acuruza ibinyamakuru, yakunze kuba aho bita i Nyabikenke (yahoze ari comine NYABIKENKE) ubu ni mu karere ka Muhanga.ReplyDelete
Hambere ngisoma kuli ka manyinya mu gihugu, twamaraga guhaga tuli gutura imibi tukavuga ngo "imbwa ntizifuza ko bucya". Iyi mvugo bub mbonye ko ali yo kubera iyi nkuru, kuko imbwa nk"izi(Rucagu n'abandi nka we)ntizigeze zimenya akamaro k'ibyo ababyeyi babo bavunikiye bakuraho ubuhake n'ubukoloni. Aliko na kagame ntiyibeshye ngo afite umuntu(simvuze ngo amuraze Rweru uyu munsi),aliko uko yagambaniye ubutegetsi bwali bwaramushyize amata ku bibero n'ubu ntibyabura,iyaneye ijoro ntisiiba.ReplyDelete
Ndirango mbwire Anonymous, ko kwita Rucagu Imbwa na bandi bameze nkawe Imbwa ari ukubaha agaciro badafite. Nagize amahirwe yo kubana na abantu batunze Imbwa, ndetse mvugana nabo, abenshi bambwiye ko Imbwa ARI ITUNGO fidel cyane kuri basebujya. Hari Ikinyamakuru na somaga aho umugabo wu Umunyamerika wari utwaye Imbwa mu modoka yahagaze gato , maze Imbwa irasohoka agarutse yatsa Imodoka arayisiga, ariko ngo iyo mbwa yamutegereje amezi atandatu. None Rucagu ni ibindi bsiahiranda bya Bahutu byibigambanyi, nta na kimwe kitariye ingoma ya KINANI Ariko nibyo byafashe iyambere kuduteza Abicanyi ba abagande. Rucagu na Bosenibamwe nibo bamarishije abo bene wabo kubera inda yabarenze. Nta mbwa nki itungo rigufi ishobora guhemuka nki Imbwa MUNTU twagize mumateka ya Abanyarwanda. Ntahagire uvuga ngo ndatukanye, abatunze I MBWA NYAMASWA , Nabanye ni IMbwa muntu namwe muzambwire.ReplyDeleteReplies
Imbwa niyo nyamaswa idatatira igihango kurusha izindi. Ntimukagereranye ibisahiranda n'iyi nyamaswa amana yahaye ubudahemuka burenze kamere!Delete
Ibyitso nabatutsi biragaragara yuko aribo bakoze genocide, nonese abavugira abacitse kwicumu bavuga iki iyo bicaranye na rucagu?ReplyDelete
Muri iyi minsi Nkusi uratugezaho inkuru ziryoshye kandi zicukumbuye. Komereza ahoReplyDelete
Hari ibintu maze iminsi nibaza nkabura igisubizo, ngashaka n'uwo nagisha inama nkamubura. Koko ikibazo dufite mu Rwanda ni amoko? Ni ubutegetsi bubi? Ni ubujiji? Ni ubukene? Ni inzara? Ni imiterere y'akarere duherereyemo? Ni ururimi rukennye mu ruhando mpuzamahanga? Ibi bibazo byose uko ari birindwi nabuze mo na kimwe cyaba ishingiro y'ibibazo byugarije u Rwanda mu gihe kingana hafi ibisekuruza bibiri, byibura naragenekereje nsanga abanyarwanda bapfa ubujiji n'inda nini.ReplyDelete
Reka ngire icyo mbivugaho kubijyabye n'ubujiji iyo abiyita abanyepolitiki bakiza gushyira mu mitwe yabo ko u rwanda rutagira umutungo kamere namba ntibari gushakira iturufu mu moko ahubwo bari gudhakira umuti w'ikibazo mu gusubirana ubutaka bwahoze ari ubwo u rwanda kuko niho hagiye ubukungu bwazaga gutunga abanyarwanda rimwe njya ntekereza ngasanga ubuswa bwa mbere bubaho buri muri Rpf igihe abahutu bahungaga uruvunganzoka iyo rpf ibifashisha ikababwira ngo buri muntu akonde aho ashoboye mu mashyamba ya congo ature ntazagaruke hakurya y'ikivu ubu Bukavu goma kivu uvila biba byitwa urundi Rwanda cg intambara igisutamye ariko yitwa kwagura igihugu.
Inda nini mvuga ni ukuntu umuntu yitora ukumva aravuze ngo atewe isoni no kuba yaravutse mu bwoko runaka Bampriki yivugiyeko atewe isoni no kwitwa umuhutu no kuba we Anasthase Murekezi nawe niko yabinyujije mu yindi mvugo.Ya nda nini ishaka gucura izindi yiyita amazina Kagame nawe ati bagomba gusaba imbabazi mu izina ry'ubwoko bwabo mbega inda nini yuzuye ubujiji!! Ndababwiza ukuri ko kuba abanyarwanda bagifite imyumvire nk'iyi ari ubujiji bubari mu mitwe ukurikije aho isi igeze ubu abantu baratungwa no kuba bariteganyirije mu bucuruzi mu mashuli n'ibindi bibyara inyungu y'ahazaza, naho kugenda wanitse amazuru maremare n'ay'ibice nk'aya yanjye na Bazivamo nta mpamvu na nto irimo abo ba Rucagu mubareke bigire ibyo bigira bamaze gusoma mu mitwe y'abanyarwanda basanga harimo amazi niyo mpamvu babacurika babacuranura kubera ko abanyarwanda dufite inda nini yuzuye ubujiji bitari ibyo ntabwo umuntu umwe ashobora kuba kamara.Replies
Muvandimwe Makoni,Delete
Ndumva tubyumva kimwe rwose!
Makonikoshwa uri umuhanga ndakwemeye. Uwaha u Rwanda abahanga mkawe byibura 10 mu bantu bafata ibyemezo banagira inama ubuyobozi u Rwanda rwahita ruba real SINGAPORE copyReplyDeleteReplies
Niko mu buzima tubayemo biri buri wese agira uko atekereza, ariko kandi simvuze ko ibyo nibaza byaba ukuri kose ahari hari undi uvugako nanditse ibifuti ni uburenganzira bwe nawe kuko niko nawe aba atekereza ariko kandi ndagushimiye nawe k'ubwo umuganda utanga.Delete
@ Nkusi, natangazwe niyi nyandiko ya Rucagu maze natekereza ukuntu Rucagu yashizwe kwibere na FPR, nkongera nkibuka gufungwa kwa Mugesere, ibi byerekana yuko ububutegetsi bwandite amateka mabi arenze ayingoma za cyami.ReplyDelete
Kagame ajyabeshya amahanga ngo arikurwanya ingengabitekerezo ya genocide murubyiruko, kurwanya genocide wicaranye na Rucagu wandite iriya nyandiko nikinyoma cyambaye ubusa. Ikirero nikimenyetso kerekana yuko rucagu yari yatumwe na FPR kuyitangaza. Niba ari FPR yariyamuhaye iriyanyandiko ivuga abatutsi kuriya, byaba bikwiriye kuburira abifatanya nabatutsi munyungu izarizo zose yuko baragiriye kumanga.
Ntagushidikanya yuko Rucagu yariyatumwe na FPR gutangaza iriya nyandiko, Kuko ntakuntu abahutu benshi bafungira ibinyoma muri Gacaca hanyuma ngo umuntu wanditse iyinyandiko abe ariwe uyobora intore za FPR. Ntabwo ndikumva ikintu kizagarura ikizere hagati yabahutu nabatutsi, niba Rucagu yaragororewe mukimbo cyogushyirwa munkiko.Replies
Urakoze Mbonyingabo,Delete
Biriya Mugesera yaba yaravuze niba ari ukuri akwiye kubihanirwa kuko kudahana nibyo bigira bamwe IBINYWAMARASO bikumva ko amaraso y'abanyarwanda ari ishoramari ryabo!
Ariko se biriya bya Rucagu ntibikubye ububi ibya Mugesera inshuro 100! None se guhana Mugesera ukareka Rucagu ntuba werekana icyo uricyo ko nibyo uvuga byose ari ibinyoma?
Ariko bitinde bitebuke Rucagu ntaho azahungira inkiko muri GACACAII
Nyakubahwa dg Nkusi ntimutinye kuvuga ukuri muzakuzire abanyarwanda kubera ubunebwe bwo kudakora no gutekereza bariyorohereza bakibatiza abeza bagahumanya abandi kugirango bashobore kurya erega reka mbabwire ubucakura bwose mubona burava ku nzara burya kuva na kera umuhutu yakorewe amabi azira ubunebwe bw'abigize ibimanuka bashakaga kurya bicaye, muzarebe umututsi witangiye umurimo akarya agahaga ko hari umuhutu umurusha ubusore? Ni ukuri kwambaye ubusa mumenyeko turimo kurwana n'amabandi yitwaje intwaro y'inda nini ku rutugu, ubujiji mu bwonko n'ubunebwe mumaboko akaba akomeye ku karimi ko gushyashyariza ariyo ayo ya ba Rucagu, Musa Fadhiri n'abandi nka bo muri izi nyandiko 2 ziheruka iriya yibanze kuri Mozambique n'iyi ya Rucagu byose muzasangamo ndangabigwari arizo nise inda nini ubujiji n'ubunebwe mubahutu n'abatutsi. Ubu rero jyewe umwanzi mbona naba ndi kurwana nawe ni uwo duhuje ubwoko abigira iturufu ashaka kwitagatifuza ku bundi bwoko ngo ahakure amashimwe yo kumutunga kabiri ntaribagirwa Nkusi ko hari amazina agezweho mu itangazamakuru ukaba wararuciye ukarumura? Ndavuga mu rugwiro no mu bubanyi n'amahanga byakwitwa ububanyi na nyiramongi. Nta gakuru ka Gasana na Kagame? mugire umunsi mwiza.Delete
Hahahahahahah! Makoki noneho urabihuhuye! Ariya amazina yo mu Rugwiro uvuga agezweho nkurikirana amakuru yayo umunota ku wundi! Mbona ujya umenya imigani y'ikinyarwanda uzi uvuga ngo: " UWICAYE NABI ABABAZA IMBERE HE"?Delete
None se inkuru y'ubusamabanyi bwa Nyiramongi na Gasana yunguye iki abanyarwanda??
Hano muri Shikama twandika inkuru tugamije ko abasomyi bakuramo isomo. None se ubusambanyi ni isomo wakwifuriza guha abo ukunda?!
Ya nda nini mvuga n'ubujiji MUSA FAZIL ku gihe yabiciye ati perezida Kagame ni"" baba wa taifa ""umubyeyi w'igihugu ni umuremyi w'imiyoborere myiza mbega igifu? Abagira umwanya bagasoma iyo nkuru muzagira icyo mukurama niba badahita bayinyereza.ReplyDelete
@ Dr. Nkusi rwose warakoze kuba utarashize inkuru yaba basambanyi kurubuga rwawe, Sinzi umwanditsi wavuze yuko ari ibinyoma. Uretse yuko nahobyaba ukuru ntacyo bitwunguye namba.ReplyDelete
- AnonymousFriday, August 26, 2016 3:58:00 am
Twagize ikibazo gikomeye aho societe nyarwanda yicuritse maze ahagombaga kujya umutwe hajya amaguru. ibi ndabivuga nkurikije ibyo makoki avuze hejuru nki ikibazo cya Abanyarwanda. Ese abo twita injiji ni bande hagati yabize na batarigezemo? benshi twabona igisubizo. Nonese twakosora gute icyo kibazo? ko kera twigishyaga uburere mboneragihugu (Education Civique), none nkaba mbona ababyiza barabuhinduye uburere ngambanira gihugu dukore iki?. Kubijyanye ni inkuru ya Nyrimongo njye numva kutayitangaza byaba ataribyo. Impamvu ni uko aba bantu biyita abanyabwenge ndetse bakaba bakora amfuti bakibwirako ntawe ubabona, kubitangaza byafasha benshi mukutabagirira icyizere kuko hagati yabo nabo ubwabo ntakwizerana. Ikindi , dukeneye koko amakuru yubaka, arriko dukeye no kurangaza ubwonko gato, duseka, cg se tuganira, nubwo ari inkuru ibabaje ariko harimo na ka morali. Ktabivuga ni ukwifanya na Kagame mu kababaro. Buriya Gasana ntiyabuze kuduhuhiramo gato ngo abe ahagaritse plan zabo zo kwica nki isaha imwe. Ahubwo habuze indi Nkotanyi ya amarere ngo ikure icyacyumi muri Ange nawe ashyire ivonyo nkiryo Nyina yari afite mu minsi yashyize.ReplyDelete
Anonymous na Makoki,ReplyDelete
Mu kinyarwanda turavuga ngo: " Ntawe usekana umukori ahetse umukobwa"!
Ibyabaye kuri Kagame Pawulo kuri iki kibazo cya Nyiramongi na Gasana, byaba kuri buri wese, niyo mpamvu tugomba kuvuga tuziga. I Kigali baravuga muri iyi minsi ngo: " ISI NTISAKAYE, BURI WESE YANYAGIRWA"!
Abariho baseka Kagame muri iki kibazo banyibutsea kagame Pawulo, yishimira urupfu rwa Karegeya Patrick nkaho we atazapfa akazatura nk'umusozi!!!!Replies
Umva nyakubahwa Nkusi aha ntabwo turi kubyina cg ngo twebwe tuvugeko turi abere ahubwo bishatse kuvuga ko akebo kajya iwa mugarura kandi si igitangaza kuba nataha ngasanga uwange bamwubarayeho, cg se ngasanga uwo nita papa atariwe namba cg ngasanga uwo nita ko ari umwana wanjye ntaho duhuriye.Delete
Ibi ndabivuga mu rwego rwo kwereka abasomyi ko ntako fpr itagerageje yerekanako ingoma z'abahutu zabayeho zitari zifite indanga gaciro ihamye yo kuba abakuru b'ibihugu urugero igihe cya kinyamakuru cya Nyiramongi na Gasana na mubyara wabo Kagame umunsi umwe cyarihanukiriye kirandika ukuntu Habyarimana ngo yaratunze za nyabingi, ese uko si ukwivanga ko nyabingi zitaboneka haraho mwumvise zatuye Habyarimana hasi yururuka indege nka Kagame?
Ikindi ko ejo bundi cya gisaza Tito giherutse kwihanukira ngo inzu yo kwa Habyarimana bazayigira indangamurage y'ibikorwa bibi yakoze Kanziga yaba yaragejeje aho Nyiramongi agejeje? Niyo mpamvu tugomba guhaguruka tukereka abantu batsikamiwe ko agatsiko ka fpr katagira ukuri ahubwo kagira ikinyoma no kwiyambika izera gusa. Kandi ukoze kunnyo agashyira ku zuru ryawe ntumwishyure agirango wowe ntannyo ugira.
Makoki, ibyo uvuga nibyo kabisa! Ntegurira inyanndiko vuba rwose ndahita nyishyira kuri Shikama.Delete
Urakoze
Bakunzi ba Shikama mwongeye kwirirwa,ReplyDelete
Ndakeka ko mwakurukiranye ikiganiro cyanjye na Makoki Mugisha ku byerekeye Nyiramongi, Gasana na Kagame! Makoki n'abandi baribaza impamvu ntanditse kuri ruriya rukozasoni.
Igisubizo ni iki: Burya ikiganiro kiryoha iyo kirimo abantu barenze umwe. Ni ukuvuga ko mutagomba guhora mutegereza ibyo njye ntangaza; Shikama ni urubuga rwanyu mugomba kuruha inyandiko zanyu nyinshi zishoboka ku nkuru cyangwa igitekerezo mushaka kugeza ku basomyi bayo.
N'uru rukozasoni, ni uburenganzira bwanyu bwo kurukoraho inyandiiko mukayinyoherereza kuri aderesi iri hasi aha, nkayikosora bibaye ngombwa igahita ica ku rubuga. Mujye mwishyiramo ko nta muntu n'umwe warangije amashuri 2 abanza utakora inyandiko nziza! Ese umunyamakuru w'ikirangirire Semusambi Felisiyani yari yararangije angahe?? Mumwibuke Igihe cya Kinani!
Aderesi: mahoriwacu@gmail.com
Murakoze
@ NKUSI Makoki nabandi, birumvikana yuko ugomba gukurikiza igitekerezo cyabenshi, maze ugahitisha inyandiko ya Nyiramongi. Uretse yuko ubaza nubundi ubwoko bwabo budafata ubusambanyi nkicyaha.ReplyDelete
Umugabo natanga niyinyandiko ya FPR yitiriwe Rucagu, nonese niba abakobwa barashingirwaga kubanye Congo, hanyuma bakabyara abana babanyarwabda mubivugaho iki? Nonese abagore bagiye bajyagusambana nabanyepolitic bokwa Habyarimana, nizihengo zasenyutse kubera icyo cyaha? Abagore nabakobwa bajyakuryamana nabashitsi kubera inyungu runaka babashakaho, harumubyeyi cyangwa umugabo wigeze abihanira umwanawe?
Ubworero gusambana kwa Gasana na Nyiramongi kuribo ni (life style) niko abatutsi babaho. Ishuti yange y`umututsi yashakanye numuhutu kazi, mubajije icyatumye adashaka umututsi kazi ati "nibashiki bange ndabazi" ubwo murumva icyo yanshubije. Ubworero kubatutsi inkuru nkiyi ntagaciro ifite.
Ikindi ni comment uvuze ngo umuntu wize imyaka ibili yamashuli yisumbuye ashobora kwandika inkuru. Nonese nimyaka yikigihe urikuvuga? Nonese iyo uvuze yuko uburezi murwanda bwapfuye uba uvuga iki? Umenye yuko mubana barangije secondary mu Rwanda, abashobora kwandika ibarwa isaba akazi ni mbarwa.Replies
Komera Mbonyingabo,Delete
imyaka ibiri mvuga ni iya kera kuko ubu abarangiza kaminuza benshi ntibabishobora mu ghe batazi gusoma no kwandika nkuko nagiye mbyandikaho kenshi.
Urakoze cyane.
Muvandimwe, nshuti ya SHIKAMA, turagushimira cyane umuganda utanga wo kubaka URWANDA rushya ubinyujije mu bitekerezo byawe( Komanteri). Kugirango turwanye urukungu rw'Agatsiko ni ngombwa ko buri komanteri ibanza gusuzumwa. Yohereze, irahita ijya ku rubuga mu minota mike niba idatandukira( kuvuga ibitajyanye n'inyandiko), itukana, cyangwa yuzuyemo uburere buke.
Wipfusha komanteri yawe ubusa ukoresha "ANONYMOUS", himba izina urikomeze kuko hari ibihembo mu Kuboza 2016 ku bantu 3 bazaba babaye indashyikirwa mu gutanga ibitekerezo. Dukomeje kubashimira ubwitange n'umurava muhorana. IMANA Y'I RWANDA ihorane namwe iminsi yose.
Dg NKUSI Yozefu
www.shikamaye.blogspot.com
Uharanire ko Ukuri gusimbura ikinyoma.
Email: mahoriwacu@gmail.com; tel: +4745564355


text:
Habyarimana wamenyekanye nka Hakiyamungu afite imyaka 65 atuye mu mudugudu wa Kamabuye, Akagari ka Kizura mu murenge wa Gikundamvura mu karere ka Rusizi, nubwo atariho yavukiye kuko avuka mu murenge wa Nyabitekeri mu yari komine Gafunzo, ubu ni mu karere ka Nyamasheke.
Mu mateka ye ntahwema kugaruka ku gahinda yatewe n’uburyo ubutegetsi bubi bwamwimye amahirwe yo kwiga yari umuhanga mu ishuri ariko agakora ibizamini agatsindwa kuko yari Umushi.
Umunyamakuru wa IGIHE yamusuye mu rugo iwe ari kumwe n’umugore we n’umukwe we ukomoka muri Repubulika Iharanira Demokarasi ya Congo (RDC), amuganiriza bimwe mu bimukora ku mutima atazibagirwa mu buzima bwe.
Habyarimana bigaragara ko akunda kwizihirwa, ntazibagirwa akarengane ko kubuzwa amashuri kugeza n’aho ahisemo kujya gushakira amahirwe i Bukavu ariko na byo ntibimuhire uko yabyifuzaga.
Yagize ati “Najyaga mba uwa mbere cyangwa uwa kabiri ariko nakora ikizami nkatsindwa. Batwitaga Abashi kandi ngo ntibashakaga ko babakandagira.”
Akomeza avuga ko icyo gihe haje ikitwaga CERAR(Centres de l’Enseignement Rural et Artisanal au Rwanda, ni ukuvuga ibigo byatangirwamo amasomo yibanda ku myuga), kigahuza abanyeshuri bo mu makomini atanu ari yo; Gafunzo, Gisuma , Kamembe, Gishoma na Bugarama na bwo agakora ikizamini akaba uwa mbere, bigatangaza benshi impamvu adatsinda ibizamini bya leta.
Ati “Nahize [muri Cerar] umwaka umwe ngira agahinda mpita nambukira hakurya kuri Antenne du Banda i Bukavu mpiga imyaka ine mu mashuri yisumbuye na bwo mba uwa mbere. Mama yaje kurwara cyane kuko ari njye bari barabyaye gusa biba ngombwa ko mva mu ishuri nza kumurwaza, sinongera no kubona ubushobozi bwo kurisubiramo, sinabona n’akazi.”
Ubuzima bwakomeje kumusharirira ariko mu 1982 ashakana na Nyirangendahimana Josephine babyarana abana 17, gusa hariho barindwi kuko abandi bagiye bicwa n’indwara.
Nyuma ya Jenoside yakorewe Abatutsi mu 1994, yarahungutse avuye muri RDC akora akazi ko kuroba mu kiyaga cya Kivu.
Avuga imyato imiyoborere myiza
Mu 2007 Habyarimana yafashe icyemezo n’umuryango we bagurisha isambu bari bafite mu murenge wa Nyabitekeri bimukira mu wa Gikundamvura mu karere ka Rusizi ari naho atuye kugeza ubu.
Ubuzima bwe bwarahindutse kuko ubu ari Perezida wa Koperative Umucyo y’abasaza 331 bafata inkunga y’ingoboka y’izabukuru. Mu 2015 Perezida wa Repubulika, Paul Kagame yabemereye imodoka bayihabwa kuwa 17 Werurwe 2016.
Iyi modoka ikora akazi ko kujyana ibihingwa byo muri uyu murenge birimo imyembe, umuceri n’ibindi, ikanabafasha kugeza umusaruro wabo w’ibitoki ku isoko.
Habyarimana yongeye gukomoza ku ijambo ‘Haki ya Mungu’ ryashyize ku butaka abari bateraniye mu mushyikirano wa 14, rikanatuma aba icyamamare, avuga ko ari indahiro arahira yivuye inyuma yemeza ko ntakizamutesha inshuti ye Paul Kagame kubera ibyiza yamugejejeho n’abanyarwanda muri rusange.
Ati “Yantumiye ataha Gaz methane ku ntara turataramana kuva saa moya z’ijoro kugeza mu mu ma sayine z’ijoro, muri Kigali Convention Centre mbere nta mukene nkanjye wari kujyayo; mu nama nkuru y’igihugu n’abize ntibayijyamo.”
Yongeraho ko Umurenge wa Gikundamvura usigaje kugeramo umuriro w’amashanyarazi n’amazi meza ugahinduka paradizo n’urubyiruko rwaho rugahanga imirimo irimo gusudira, kogosha n’ibindi.


text:
Charly na Nina ngo baryama amasaha ane ku munsi
Abaririmbyi Charly na Nina batangaza ko iyo bafite akazi kenshi kuryama babyibagirwa ku buryo ngo bashobora kuryama amasaha ane cyangwa ari munsi yayo.
Babitangaje ubwo bari mu kiganiro “Live with Chris and Caissy” cya KT Radio cyatambutse kuri uyu wa kane tariki ya 18 Gicurasi 2017.
Muri icyo kiganiro nibwo babajijwe niba akazi kenshi baba bafite gatuma babona umwanya wo kuryama ngo baruhuke.
Nina yasubije avuga ko hari igihe baryama amasaha ane gusa cyangwa ari munsi yayo bitewe n’akazi bafite. Yemeza ko ariko bitabahungabanya kuko ngo mbere y’uko bishyira hamwe bagakora itsinda ry’abaririmbyi barakoraga cyane.
Yagize ati: “Ndumva Imana yaraduhaye igihe gihagije cyo kuryama. Ikindi wagira ngo ibintu twaciyemo byari ukudutegura. Ibintu bya Guma Guma twarakoraga cyane.
Twe twakoraga kuva kuwa mbere kugera kuwa gatanu, kuva saa mbiri kugeza saa kumi n’imwe, rero uko gukora cyane, ngira ngo byari ukudutegura.”
Abo baririmbyi mbere y’uko baba abahanzi bazwi, babanje gukora akazi ko gufasha kuririmba (Backing) abaririmbyi bo muri Guma Guma Super Star.
Nina akomeza avuga ko gukora cyane no kuryama amasaha make cyane byabanje kubatera ubwoba.
Ati “Byabanje kudutera ubwoba bigitangira ariko ubu tubikora twumva bidushimishije.”
Akomeza avuga ko ariko atari buri gihe baryama igihe gito kuko biterwa n’iyo bafite igikorwa gikomeye gikeneye umwanya wabo cyane.
Agira ati “Nk’iyo hari nko kumenyekanisha indirimbo cyangwa se nka video yasohotse, cyangwa dufite nk’ibitaramo turi gutegura, kujya muri studio, nibwo turyama amasaha make ashoboka ariko bitavuze ko igihe cyose turyama amasaha ane.”
Charly na Nina bamaze iminsi mike bavuye muri Nigeria aho bamaze igihe kigera ku cyumweru. Bahamya ko bari baragiye kuruhuka no kureba uburyo ikirere cya muzika muri kiriya gihugu kimeze, bizabafasha kuba bakwinjira muri muzika y’aho.
Aba baririmbyi bavuga ko bavuyeyo bamaze gukorana indirimbo n’umuririmbyi wo muri icyo higugu witwa Orezi. Iyo ndirimbo biteganijwe ko izasohoka nyuma ya “Mfata” bamaze iminsi mike bashyize hanze.
Ibitekerezo ( 3 )
Nibakomeza gutya igihe kirekire bazasarura heart attack/stroke
Abobakobwa nibajye baruhuka bitewe numwanya bafite doreko kuriyisi ntawurya akatamuvunnye kdi tubarinyuma jaabls
Nibajye baruhuka @ least 7.5 hrs/day. Dore bagiye gutukuza amaso bakiri impinja


text:
Ubundi biragoye kubonesha amaso yawe ko umukobwa yatakaje ubusugi, ariko hano hari ibimenyetso abenshi bahurizaho byemeza ko umukobwa bigaragayeho hari amahirwe menshi ko aba yaratakaje ubusugi.
.Uburyo bukoreshwa mu kumenya umukobwa w’isugi
.Ese isugi bivuga iki? bisobanura iki ?
.Ese ni ryari bavuga ko umukobwa ari isugi cyangwa atari isugi
.Ni ibiki bishobora gutuma umukobwa atakaza ubusugi
.Ibintu ushobora guheraho uvuga ko umukobwa yatakaje ubusugi
Mu nkuru yacu ibanza twabagejejeho inkuru ivuga ku byagufasha kumenya ko umukobwa akiri isugi, muri iki gice twibanze ku busugi bushobora gusuzumwa na muganga ariko uyu munsi twifuje kurebera hamwe ibimenyetso bigaragarira amaso yacu ku buryo wabiheraho uvuga ko umukobwa yatakaje ubusugi n’ubwo atari ijana ku ijana.
1.Uburyo asomana
Abantu benshi bakunda kuvuga ko ushobora kumenya ko umukobwa ari isugi cyangwa atari yo bitewe n’uburyo yagusomye, bamwe bavuga ko iyo umukobwa azi gusomana k’urwego rwo hejuru biba bisobanuye ko yigeze kuba mu buzima bw’urukundo bishobora kuba byaramuviriyemo gutakaza ubusugi.
Icyakora ariko bamwe nti birengagije ko hari abamenya gusomana kubera filime nyinshi zigisha uburyo bwo gusomana neza barebye.
Niba rero uzi gusoma bimwe byiza abasore bazatangira bakwibazeho ndetse banakemange I iby’ubusugi bwawe.
2.Uburyo atereta
Abahungu benshi bakunze kuvuga ko umukobwa uteretana cyane akenshi aba yaratakaje ubusugi, bavuga ko bigoye k’ubona umukobwa ukiri isugi utinyuka kugaragaza amarangamutimaye ayereka umusore ndetse akanagerageza ku mutereta.
Bavuga ko umukobwa utereta aba yifitiye icyizere kandi azi neza ko mu birebana n’imibonana mpuzabitsina yiyizera ndetse anahagaze neza.
3. Uburyo yambara
Abantu benshi bavuga ko ushobora kumenya umukobwa ugendeye k’umyambarire ye. Abasore bavuga ko abakobwa batinyuka kwambara udupira, udushati n’utujipo tugufi mu ruhame baba baratakaje ubusugi ngo kuko gushyira hanze zimwe mu ngingo z’umubiri wabo biba bitakibatera isoni.
4. Igihe umuntu amara amutereta
Niba utangiye gutereta umukobwa wamukorakora ukabona nta cyo bimubwiye cyangwa se wamusoma ukabona araza nta ngingimira afite kandi mu maranye iminsi micye cyane abenshi bavuga ko aba atari isugi.
Abasore bavuga ko umukobwa w’isugi adapfa kwishora mu bikorwa nk’ibi byo gusomana cyangwa gukorakorwa n’umusore bavuganye inshuro zitarenze ishatu.
Iyo rero umukobwa yemera k’uburyo bworoshye ko bamukorakora kuri bimwe mu bice bye by’ibanga akenshi bavuga ko aba afite ubunararibonye muri gahunda z’imibonano mpuzabitsina.
5.Uko aha agaciro umubiri we
Biroroshye kumenya ko umukobwa ari isugi cyangwa atari yo ugendeye k’uburyo aha agaciro umubiri we n’ibice bye by’ibanga.
Ahanini usanga umukobwa w’isugi aba ari wa wundi uha agaciro buri gice cye cy’umubiri ugasanga umuntu uwo ari we se nta pfa k’umukoraho mu kavuyo.
Akenshi umukobwa ugaragara nk’umuturage bitewe n’uburyo ya mbara, uko yisiga n’uko avuga akenshi usaga aba ataratakaza ubusugi bwe nk’uko bamwe babivuga.
Icyitonderwa: Ibi tubabwiye ntibyakwereka ijana ku ijana ko umukobwa yatakaje ubusugi gusa twagendeye ku bivugwa na benshi.
Uwineza Vanessa@Rwandapaparazzi.rw
42,770 total views, 70 views today


text:
Kuri uyu wa kane taliki ya 04/05/2017 mu Karere ka Musanze kimwe n`ahandi hose mu Gihugu cyacu hatangijwe ibikorwa bya Army week aho byatangiriye mu Murenge wa SHINGIRO mu Kgari ka Mugari mu Mudugudu wa Terimbere.
Igikorwa cyatangiriye ibindi bizakorwa cyari icyo guhoma amazu yubatswe muri gahunda yo guca nyakatsi ayo mazu akaba atari yagahomwa kubera ikibazo cy`itaka ritaboneka mu buryo bworoshye muri ako gace k`amakoro kuko rihagera rihenze cyane bityo umuntu utishoboye akaba atabasha kubona iryo taka.
Igikorwa cyari kiyobowe n`Umuyobozi w`Akarere ka Musanze bwana HABYARIMANA Jean Damascene ari kumwe n`abagize Nyobozi y`Akarere ka Musanze bose (V/M FED,V/M ASOC na DES), cyari cyitabiriwe kandi n`abaturage benshi bo muri ako Kagari baherekejwe n`abayobozi babo .
Ingabo z`Igihugu zari zitabiriye igikorwa ari benshi bayobowe n`uhagarariye ingabo muri ako gace Lt Col.MURENZI David ari kumwe na Lt Col.MINEGA Fidele bari kumwe n`uhagarariye Police IP NTIYAMIRA Viateur.
Nyuma y`uko imodoka zigera kuri 27 zigejeje itaka muri ako Kagari ,hakomeje kuba igikorwa cyo gutwara iryo taka byakozwe n`abaturage barigeza kuri buri nzu yagombaga guhomwa ,hahise hakomeza kandi igikorwa cyo guhomera abaturage babiri aribo :NYIRANSABIMANA Marie na NTAMAHEREZO Vestine bombi batuye muri uwo Mudugudu wa Terimbere.
Ageza ijambo ku bitabiriye iki gikorwa,umuyobozi w`ingabo Lt Col.MURENZI David wari witabiriye uyu muhango yatangarije abaturage ko iki gikorwa kizamara amezi abiri kigamije gukora ibikorwa bigamije guteza imbere imibereho myiza y`abaturage.Yasabye abaturage bose kwitabira ibyo bikorwa bafatanije n`ingabo kugirango bizagere ku musaruro ushimishije.
Umuyobozi w`Akarere wari witabiriye uwo muhango mu ijambo rye,yabanje gushiira Ubuyobozi bw`ingabo z`Igihugu bwatekereje ibi bikorwa byiza bigamije imibereho myiza y`abaturage kandi biganisha ku iterambere ry`abo baturage.Yakomeje asaba abaturage kwitabira gahunda za Leta zose nkuko bisabwa na Nyakubahwa President wa Repubulika udahwema gushakira ibyiza Abanyarwanda mu rwego rwo guteza imbere imibereho yabo.Yabasabye gufatanya n`ingabo kugirango ibi bikorwa bizatange umusaruro ushimishije mu gihe bizaba birangiye neza.Umuyobozi w`Akarere yemereye abo baturage b`Akagari ka MUGARI kubakorera ubuvugizi kugirango ikibazo cy`amashanyarazi bafite ataragera muri ako Kagari kugirango abagereho vuba cyane bitarenze amezi abiri.
Abaturage basabwe kandi gukomeza guhoma ayo mazu kuko babonye itaka bashyikirijwe n`Akarere kugirango ritazakomeza kuba aho ryashyizwe gusa ridakoreshwa kandi aricyo ryagerejwe aho ngaho.
Abaturage bishimiye icyo gikorwa cyane ndetse bizeza abayobozi ko bazakora ibishoboka byose kugurango amazu yose adahomye azahomwe kandi ko bazakomeza kwitabira gahunda za Leta zose nkuko babisabwa n`abayobozi babo umunsi ku munsi.
Muri rusange amazu azahomwa mu Karere hose aragera kuri 500 aho mu Murenge wa SHINGIRO hazahomwa amazu 73 ,hakazahomwa kandi amazu mu Mirenge ya MUSANZE,NYANGE na KINIGI naho bafite icyo kibazo cy`amazu gikomeye.


text:
Isomere byendagusetsa maze uryoherwe, useke ogorore n’imbavu k’uburyo bushimishije, doreko bizanatuma wiyongerera iminsi yawe yo kubaho.
1. Ejo bundi muri Rubavu umugabo yaguze amabya y’inka ayaha umugore ngo ayamwokereze, umugore ajya gusenga nawe ayasigira abana ati”muyarebe ntashirire ni aya so. Abana barimo kotsa rimwe riba riraturitse umwana umwe arirukanka no mu rusengero ahamagara nyina mw’ijwi rirenga ati:”mamayi weeee, ya mabya ya papa araturitse”. Abakristo bati mw’izina rya Yesu w’i Nazareth!!!. Uwo mudayimoni utangiye kumena amabya y’abagabo!!! turamukizwa n’iki? Bose bati:” TOKA SATANI MU MABYA Y’ABAGABO BACU”!
2. Umunsi umwe umukobwa yasuye umuhungu, maze hashize akanya, tipe yerekeza muri douche, umukobwa abona number yanditseho BK ihamagaye Cheri we. Nyuma y’iminota 4 BNR irahamagara, nyuma y’iminota 10 KCB irahamagara. Umukobwa yicinya akara ngo cheri wanjye ni umukire. Sinzi uko yatekereje ngo reka ndebe akazina cheri anyita, yibipye asanga handitseho UMURENGE SACCO 😂😂😂😂😂😂😂
3. Umugore yabajije mugenzi we ati: Ese ko mbona iwawe hasohoka Pasiteri burimunsi haba urusengero? Mugenzi we aramusubiza ati: Wowe se ko hasohoka umusirikare buri munsi hahora intambara?


text:
Cure International yazanye uburyo bwo kurandura burundu ubumuga bw’ibirenge bigoramye
Ubumuga bw’ ibirenge bigoramye (clubfoot) ni ubumuga buvukanwa burangwano kugorama kw’ikirenge kikihina kireba hasi kandi cyerekeyemo imbere ku kindi kirenge.
Buri mwaka hirya no hino ku Isi havuka abana bari hagati y’ibihumbi 150 na 200 bafite ubu bumuga bwa Clubfoot.
Hafi 80% yabo ubasanga mu bihugu bikennye cyangwa ibiri mu nzira y’amajyambere kandi abenshi nta buvuzi babona hakiri kare bikaba ingaruka yo gukurana ubwo bumuga.
Ubu bumuga buhinduka umutwaro mu miryango kandi ikibazo cya clubfoot itavuwe gikwiriye gufatwa nk’ikibazo cy’ubuzima rusange bityo kikitabwaho.
Imyanzuro y’Inama y’Umuryango w’Abibumbye ku burenganzira bw’abafite ubumuga ku ngingo yayo ya 26 igaragaza ko abafite ubumuga bagomba gufashwa gusubira mu buzima busanzwe bakavurwa bakaba bashobora kwifasha muri byose.
Clubfoot itavuwe cyangwa se yavuwe nabi ihinduka ubumuga karande bityo umwana akayikurana bikamubuza kuzagenda neza.
Uko umwana agenda ashyira ibiro bye ku birenge, bwa bumuga burushaho kugenda bukomera.
Umwana ufite ikibazo cyo kugorama ibirenge, ntabwo ashobora kwambara inkweto nk’abandi kandi niyo abigerageje yumva uburibwe kuko ikirenge kiba kigoramye.
Hari ubwo ibibazo byo kumugara ibirenge bikomera ugasanga ufite icyo kibazo atabasha no kugenda cyangwa akagenda akanya gato ubundi bikanga.
Mu Rwanda kimwe no mu bindi bihugu bikiri mu nzira y’amajyambere usanga abaturage batunzwe n’ubuhinzi n’ubworozi, ikibazo cyo kumugara ingingo gifata indi ntera kuko usanga nta bikorwaremezo biba bifasha abo bafite icyo kibazo kugera ahatangirwa ubufasha ndetse ntibabashe no gushakisha imibereho bitewe nuko imirimo ikorwa y’ubuhinzi n’ubworozi rimwe na rimwe batayishoboye.
Bitewe n’uduce, hari ahantu henshi usanga abantu bafite ubumuga bugaragara inyuma bahezwa cyangwa se bakanenwa muri sosiyete bitewe n’imyumvire cyangwa se imyemerere yabo babana.
Ibyo bituma abafite ubumuga bwa clubfoot batabasha kujya mu mashuri ngo bige, abandi ntibashaka abagabo cyangwa abagore ndetse hari nabo bibera inzitizi mu kubona akazi.
Hari nubwo imiryango yabo bafite abana bavukanye ibirenge bya clubfoot nayo usanga ifite imyumvire yuko ubu bumuga buba bwatewe n’imivumo cyangwa imyuka mibi.
Mu bihugu bimwe na bimwe, ababyeyi babyaye abana bafite ubumuga bwa clubfoot usanga bibasirwa nk’aho aribo babigizemo uruhare, ibyo bigatuma habaho amakimbirane mu miryango, hakabaho umutekano mucye ndetse umugore n’umugabo bakaba banatandukana burundu.
Ibyo byose bituma habaho guhezwa, ubukene no kutagira ijambo byose bikomotse kuri ubu bumuga.
Porogaramu y’Umuryango ufasha abafite ibibazo bya clubfoot (Cure International Rwanda)
Cure international ni umuryango mpuzamahanga utegamiye kuri Leta washinzwe mu 1998 muri Leta Zunze Ubumwe za Amerika mu mujyi wa Harrisburg mu ntara ya Pennsylvania.
Kuva mu 1998 , Cure ikurikirana ubuzima bw’abana baba bavutse bafite ibibazo bya clubfoot, kugeza ubu ikaba ikorera mu bihugu 26 ku Isi.
Abasaga miliyoni imwe n’ibihumbi magana atandatu baravuwe binyuze mu kubasuzuma bakivuka bagakurikiranwa naho abasaga 122,000 bo bavuwe babazwe.
Cure International imaze guhugura abaganga 5,200 b’inzobere hirya no hino ku Isi mu kwita no gukurikirana abafite ibibazo bya clubfoot.
"Intego ya Cure International iboneka mu Ivangili ya Luka 9:2 havuga ngo “Abatuma kubwiriza abantu iby’ubutumwa bw’Imana no gukiza abarwayi.” CURE Clubfoot ni imwe muri porogaramu za Cure International
Gahunda yo kwita ku bavukanye Clubfoot mu Rwanda
Nk’uko bitangazwa na Jean Claude Habyarimana,Umuyobozi wa Porogaramu ya Clubfoot mu Rwanda, iyi gahunda yatangiye mu Rwanda muri 2009, icyo gihe yakorerwaga mu bitaro 8 gusa ariko guhera muri 2011 umubare w’ibitaro bikurikirana abafite ibyo bibazo wariyongereye, ubu bigeze ku bitaro 22.
Iyi porogaramu ikorerwa mu Ntara zose z’igihugu
Mu Ntara y’Amajyaruguru hari ibitaro bya Ruhengeri, Nemba n’ibitaro bya Byumba;
Mu Ntara y’Amajyepfo hari ibitaro bya Kabgayi, Munini, Nyanza, CHUB(Butare), Kigeme n’Ikigo nderabuzima cya Gikonko.
Intara y’Iburasirazuba hari ibitaro bya Gahini, Nyagatare, Nyamata na Kirehe
Intara y’Uburengerazuba hari ibitaro bya Gisenyi, Kibuye, Gihundwe, Kibogora ndetse n’Ikigo cya Rilima
Mu mujyi wa Kigali , hari ibitaro bya Muhima , Masaka, Kibagabaga ndetse n’ibitaro bya Gikondo-Inkurunziza Orthopedic.
Muri ibi bitaro bimaze kuvugwa haruguru, Cure International Ishami ry’u Rwanda iba ifite inshingano zo gukurikirana no kureba ko ibikenewe byose ngo abafite ikibazo cya clubfoot bavurwe, bihari kandi byubahirizwa mu buryo bwiza, harimo:
• Ibikoresho bya Ponseti bifasha mu kugorora ikirenge
• Kongerera ubushobozi abaganga bakurikirana abafite ibyo bibazo, binyuze mu kubaha amahugurwa
• Guhuza ibikorwa, gukurikirana no kugenzura uko gahunda zishyirwa mu bikorwa
• Gushyira mu bikorwa gahunda mu buryo buciye mu mucyo
• Gukora ubukangurambaga mu baturage
• Kuganiriza no guhumuriza ababyeyi babyaye abana bafite icyo kibazo
Intego za porogaramu ya Clubfoot mu Rwanda
Gufatanya na Minisitei y’Ubuzima mu kongera ingufu mu buvuzi bw’ ubu bumuga bwa clubfoot.
Kongerera ubushobozi abaganga bagorora ingingo, abaganga muri rusange ndetse n’abakora inyunganirangingo n’insimburangingo mubitaro bikorana na Cure International kugira ngo banoze ubuvuzi bwabo mu gukoresha uburyo bwa Ponseti mu kuvura clubfoot .
Gukora ubukangurambaga kugira ngo abantu basobanukirwe ko kuvura abana bafite ibibazo bya clubfoot (kugira ibirenge bigoramye)bavurwa bagakira iyo umwana akurikiranywe hakiri kare binyuzemu bukangurambaga bukorwa mu itangazamakuru ritandukanye.
Gushyiraho abajyanama mu myitwarire, bahumuriza ababyeyi ndetse bakanabakurikirana kugira ngo bamenye ko umwana atavanywe muri gahunda yo kumuvura adakize.
Gufasha ababyeyi bo mu miryango ikennye kubona ubuvuzi ku bana babo.
Gukurikirana ababyeyi no kubafasha kugira ngo babonere ubuvuzi ku gihe cyiza
Bimwe mu byagezweho
Kuva muri 2009 ,abana basaga 4700 bagaragaje ibibazo bya clubfoot baravuwe mu bitaro byavuzwe haruguru hakoreshejwe uburyo bwa Ponseti.
Abaganga279 barahuguwe mu kuvura clubfoot hakoreshejwe uburyo bwa ponseti naho abajyanama 37 barahuguwe mu gusobanurira no gukurikirana ababyeyi bavuza abana bafite clubfoot.
Ibikorwa bya Cure International
• Gufasha abana bavukanye clubfoot hifashishijwe uburyo bwa ponseti , hatangwa ibikoresho n’amafaranga akenewe ngo abana bafashwe
• Gutegura amahugurwa ku rwego rw’akarere u Rwanda rurimo ku bahugura abandi (TTT) kugira ngo uburyo bwa ponseti bukorwe kimwe
• Guhugura abaganga kugira ngo uburyo bwa Ponseti bumenywe
• Guhugura abajyanama mu gukurikirana ababyeyi
• Gukora no gukwirakwiza amashusho ari kuri za DVD zigaragaza uburyo clubfoot ivurwa igakira, zigakwirakwizwa ku bitaro 22 byose n’ibigo nderabuzima 264 bikorana nabyo.
• Gutangaza amakuru ajyanye na clubfoot mu bitangazamakuru ngo bimenywe.
• Gutegura umunsi mpuzamahanga wa clubfoot.
• Kwigisha abaganga ku bijyanye no gusuzuma clubfoot hakiri kare umwana akivuka.
• Gukorana n’abajyanama b’ubuzima bashinzwe gukurikirana ubuzima bw’umubyeyi n’ubw’umwana kugira ngo bajye banabasobanurira kugenzura ko umwana atavukanye ubwo bumuga
• Kugenzura imikorere y’ibitaro mu kuvura clubfoot
• Gukusanya amakuru , kuyagenzura no gutanga raporo
• Gukurikirana abarwayi binyuze mu kubasura iwabo mu rugo
Icyo bisaba ngo umurwayi umwe ufite Clubfoot avurwe
Bitewe n’ibisabwa kugira ngo umuntu ufite clubfoot avurwe, habariwemo ubuvuzi, imiti, ibikoresho akenera n’ibindi , ntabwo ari buri muntu wese wabasha kubona ubwo bushobozi.
Ubushakashatsi bwakozwe na Hussein wo muri Pakisitan afatanije n’abandi, bwagaragaje ko umuntu uvuwe hakoreshejwe uburyo bwa Ponseti bitwara amadorali ya Amerika 349 (288,972 frw) naho ku muntu uvuwe hakoreshejwe uburyo bwo kumubaga byo bitwara amadorali 810 ( 670,680frw ) kugira ngo abe akize neza.
Ibyo umuryango utakaza ubwawo kubera umuntu barwaje ni amadorali ya Amerika 154(asaga ibihumbi 126 by’amanyarwanda) iyo umurwayi wabo yavuwe hakoreshejwe uburyo bwa ponseti, naho iyo hakoreshejwe uburyo bwo kubagwa, umuryango usohora amadorali 314 (asaga ibihumbi 256frw).
Imiryango igaragaza ko ikigorana cyane ari ibikoresho bikenerwa ndetse n’amafaranga y’ingendo igihe bagikurikirana ufite ikibazo cya clubfoot kwa muganga
Gutegura gutangiza ivuriro rya Clubfoot
Ku bufatanye n’Ikigo kigorora ingingo cya Rilima (Centre de Chirurgie Orthopédique Pédiatrique et Réhabilitation, Sainte Marie de Rilima), Cure International irateganya guhugura abaganga kandi ibyo bizakomeza.
Cure Internationala kandi ku bufatanye na HVP Gatagara barateganya gutangiza ibikorwa byo kuvura clubfoot, bikazajya bikorerwa ku kigo cya HVP Gatagara kiri mu karere ka Nyanza ibyo bikaba bizagerwaho muri uyu mwaka wa 2017.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ikibazo cy’aho ababyeyi babyarira(maternite) mu kigo nderabuzima cya Mashesha giherereye mu murenge wa Gitambi, mu karere ka Rusizi, gihangayikishije ababyeyi bahabyarira, ubuyobozi bw’ikigo nderabuzima n’ubw’uyu murenge bose bakavuga ko hatagize igikorwa vuba ingaruka zaba nyinshi.
Iki kibazo ngo cyaturutse ku buryo inzu yabyarirwagamo mbere yari yubatse kuko yari imaze imyaka igera kuri 53 yose kandi yari isanzwe itanubatse neza, umutingito wa 2008 ukaba wari warayishegeshe, ikaba yashoboraga kugwira abayirimo umwanya uwo ari wo wose, ubuyobozi bukaba bwarafashe icyemezo cyo kuyifunga kugira ngo birinde impanuka.
Muri iki kigo nderabuzima ngo hashoboraga kwakirirwa ababyeyi bagera kuri 50 baje kubyara, ariko ubu bafashe utwumba duto dufunganye aba ari ho babyariza, ku buryo ngo kubona umwuka uhagije ari ingorabahizi.
Ibi bibazo bitandukanye ngo bituma nk’umubyeyi washoboraga kuhamara icyumweru kugira ngo yitabweho neza, amara iminsi itarenze 2 agataha atanakize neza kugira ngo babone aho abandi babyarira.
Imanishimwe Denyse, Imvaho Nshya yasanze amaze amasaha 5 abyaye, yagize ati:“N’ubu ndumva nta mwuka mfite kuko nabyariye ahafunganye, undwaje turyamanye ku gitanda kimwe n’umwana ku buryo guhumeka ari ikibazo kuri twese, kandi kano kumba turimo reba uko kameze.
Umaze kubyara ntabona aho aruhukira heza, kujya mu bwiherero ni ugukora urugendo kandi urabona uko meze, mbese dukeneye gutabarwa.”
Si ababyara bahangayitse gusa, n’abababyaza bafite ikibazo.Uwera Jacqueline yagize ati:“Kubera ko twamenyereye gukorera ahisanzuye kubyariza ahantu nk’aha byaradutonze cyane, kuko kwegeranya ababyeyi gutya bishobora gutera indwara haba mu bana cyangwa mu babyeyi.Ntaho tubona dushyira ibikoresho na byo turabigerekeranya, n’izindi ngorane, mbese birakomeye cyane.”
Umuyobozi w’iki kigo nderabuzima Ndagijimana Gervais, avuga ko ubuzima ababyeyi bahabyarira barimo buteye impungenge, kuko hari n’igihe babashyira ku gitanda kimwe ari 2 cyangwa 3 n’impinja zabo, bakaba basanga ari ngombwa ko bubakirwa kugira ngo batabare ababyeyi.
Yagize ati:“Ikibazo twakigejeje ku nzego zose bireba zirimo itorero ADEPR rikireberera, Akarere na ko karagisuzuma kagikorera inyandiko itabaza MINISANTE, dutegereje ikizakorwa.”
Umunyamabanga nshingwabikorwa w’uyu murenge Niwemugeni Marie Claire, na we aragaragaza impungenge afitiye aba babyeyi, akavuga ko ikibazo kizwi, bityo bagiye gukomeza ubuvugizi.


text:
Muhanga: Abaturage bahangayikishijwe n’imvura ikomeje kugwa ari nyinshi
Bamwe mu bahinzi mu karere ka Muhanga baratangaza ko bakomeje guhangayikishwa n’imvuira ikomeje kugwa ari nyinshi ikangiza imyaka yabo bari batezeho amaramuko.
Nk’uko babivuga ngo iyi mvira yaguye itunguranye kuko yatangiye kugwa itinze aho ibonekeye ikagwa ari nyinshi cyane ku buryo buri kubatera ubwoba.
Uwitwa Mukandemezo avuga ko atunzwe n’ubuhinzi none ngo iyi mvura yaramwangirije ku buryo bukabije.
Yagize ati: “twateye ibishyimbo aho kugirango bibone imvura ahubwo izuba riba ariryo ribikarira, nyuma nibwo twaje kubona igihu kibyaye imvura yaje ari simusiga aho kugirango izazamura ibyari bihari yarabihuhuye”.
Abahinzi bakomeje guhangayikishwa kandi n’imvura ikomeje gutwara ubutaka bwabo kuko igihe yaguye iteza inkangu ikomeye cyane ko aka karere kari mu turere dufite imisozi ihanamye.
Si abahinzi bafite ikibazo cy’imvura ikomeje kugwa muri iki gihe kuko n’abakoresha imihanda cyane nabo bakomeje kwibubira uburyo imihanda iri kurengerwa n’inkangu cyangwa igatwarwa n’isuri.
Abashoferi batwara abagenzi bajya mu bice by’icyaro cyane cyane mu mirenge iri mu misozi ihanamye bavuga ko imwe mu mihanda y’ibitaka yangiritse kuburyo hari aho imodoka zijya zikahahera.
Aha bavuga ko biba ngombwa ko biyambaza abaturage kugirango babafashe gukura imodoka zabo mu ishayo; ibi byose ngo akaba ari ibibatwara amafaranga menshi.
Bafite impungenge ko hari ubwo bashobora kugira ikibazo ibinyabiziga byabo bikagwa mu gihe cy’ijoro aho abaturage bashobora kutabatabara ahubwo bakabasahura kuko hari aho bijya biba.
Barasaba ubuyobozi ko bwakora imihanda igaragara kuburyo itangizwa n’ibiza byose bije. Aha ubuyobozi bukaba bukunze gushishikariza abaturage kutajya bahinga begereje imihanga kuko iyo begereje ariho haza inkangu igakunkumura ibitaka mu muhanga, ugapfa.
Gerard GITOLI Mbabazi


text:
Yatangiye kuboha yikinira none asigaye yambika abanyamahanga
Alice Nyiramajyambere uboha imyenda, ibishora, amasogisi n’ibyo kwiyorosa akoresheje ubudodo, yabitangiye afite imyaka itandatu none abanyamahanga basigaye bamugana akabambika.
Nyiramajyambere ufite imyaka 24 yatangarije Kigali Today urugendo yanyuzemo kugira ngo abe ageze aho ageze ubu. Yatangiye kuboha afite imyaka ine, ubwo yajyaga kuba mu kigo kirera abana b’imfubyi.
Avuka mu Ntara y’Iburengerazuba, mu cyahoze ari Gisenyi. Kubera ubupfubyi yaje kujya mu kigo cy’impfubyi, ari naho yatangiye kubona abandi baboha, arabikunda, nawe atangira kubyiga.
Yabanje gutangira akoresha uduti akaboha amasogisi akayagurisha. Ku myaka itandatu ishyira irindwi yari yaratangiye kurya ku mafaranga y’umwuga we nubwo yari akiri makeya.
Yagize ati “Ku myaka itanu, itandatu natangiye kujya mbyigana nkajya nicara impande z’abo bantu babikoraga cyane.
Ku myaka irindwi nari maze kumenya kubikora hahandi nagiye mbikora nkajya mbigurisha abashyitsi babaga basuye orphelinat, nkajya nkora za gants nkajya kuzicuruza mu isoko bigenda biza gutyo gutyo.”
Kuri iyo myaka kandi ngo ni nabwo yatangiye gukora kuvureri (couvre-lit) nubwo itabaga isa neza, kuko yari akiri muto ariko ngo zaragurwaga. Gusa abo yarebeyeho yaje kubibarusha kandi aribo yigiyeho kuboha.
Yatangiye amashuri abanza akiboha, kwiga bibanza kumugora, kuko aho yabaga ari hose yabaga yumva, yaba aboha kabone nubwo abandi babaga barimo kwiga. Buhoro buhoro amenyera ishuri ibyo kuboha akabikora nyuma y’amasomo.
Mu kigo yabagamo, babahaga indodo na koroshi bakoreshaga, ku buryo nta kibazo yagiraga. Imbogamizi za mbere mu mwuga we wo kuboha zatangiye ubwo yari ageze mu mashuri yisumbuye, kuko bwo yigaga aba ku ishuri bikamusaba kuboha ari uko agiye mu biruhuko.
Arangije amashuri yisumbuye nibwo yabaye nk’utangiye kubikora by’umwuga. Gusa nabwo kubera ko byari bitaratangira kumuha amafaranga ahagije ashaka akazi akajya abifatanya.Icyo gihe ibyo yabohaga yabitangagamo impano.
Ati “Nanze kubireka burundu ahubwo nkajya mboha nkabitangamo impano ku nshuti zanjye kuko nari nziko ntabona abaguzi. Byageze ubwo abantu benshi batangira kunsaba ngo mbakorere bituma ntangira kubigurisha.”
Yatangiye kwambika n’abanyamahanga
Nyiramajyambere avuga ko aho akorera hakunze kuba abanyamahanga. Iyo babonye ibyo aboha bakunze kumusaba nawe kubabohera, bakamugurira.
Akora akazi k’ubucungamutungo i Rwamagana ariko ngo iyo akazi ari gakeya afata koroshi akaboha ntibibabere imbogamizi.
Nubwo afite akazi, ibyo aboha ni byo bimuha menshi, ku buryo ashobora kwinjiza ibihumbi 200Frw ku kwezi. Ayo amufasha kwishyura ubukode bw’inzu no gufasha umuryango we muri rusange.
Afite inzozi zo kuzakora akagera kure, akagura ibikorwa bye, ashingiye kuri gahunda ya “Made in Rwanda”. Yumva kandi uko ubushobozi buzagenda bwaguka azanigisha abandi akanatanga akazi.
Ati “Biragoye ko wakwaguka ukora wenyine niyo mpamvu ntekereza kuzigisha abandi tugakorera hamwe nkaguka.”
Afite imbogamizi zo kuba atazi kuboha n’imashini kuko ngo hari imideli atekereza gukora afatanyije igitenge n’ubudodo bikamunanira kubyikorera. Avuga ko hari igihe bimusaba kureba umutayeri akamukorera. Ibi byatumye afata ingamba zo kuziga no kudoda n’imashini.
Izindi mbogamizi ahura nazo ni ukugira ngo abantu bamwizere kuko kugeza ubu umuntu amubwira ibyo amukorera akabona kubikora, bityo hari abatinya kumuha amafaranga bibwira ko atari bubikore.
Kuba kandi aba i Rwamagana kandi abakiriya be benshi baba i Kigali biramugora akaba ateganya kuzimukira i Kigali akaba ariho akorera.
Akangurira abandi bakobwa kubyaza umusaruro amahirwe bafite mu Rwanda bagakura amaboko mu mufuka bakareba impano bafite bakazibyaza umusaruro aho gukomeza bategereje akazi cyangwa akimuhana dore ko kaza imvura ihise.
Avuga ko uwamushaka kugira ngo bakorane yamubonera kuri nimero zikurikira 0786108832.
Ibitekerezo ( 7 )
very inspiring story
Big up to her.
Akorerahe kugira ngo tumenye aho twabona workshop yibintu akora.
Alice, igikorwa cyawe kirashimishije. Uretse ibintu byiza ukora, ukaba unitunze ibikorwa byawe ndabona ari message nziza ku ba jeunes bagenzi bawe cyane cyane abakobwa nibahaguruke biteze imbere bohesha agaciro utanze urugero rwiza.
Courage
Alice courage maaa nanjye nagutangira ubuhamya maaa waranfodeye pe kd courage tukurinyuma maaaa
ntawutashimira uyu munyarwandakazi wacu uretse kuba arikwitezimbere iyi ari nogutuma intego yacu yogukoresha ibyiwacu cyane kurusha ibiva mumahanga izagerwaho vuba ntakabuza(made in RWANDA)reka tubonereho nabandi Bose kwamamaza ibyo bakora kugirango turusheho kubibona vuba murakoze.
Murakoze cyanee! Wowe mukobwa wahisemo Neza Ugahitamo kwihangira umurimo none ubu ukaba ugeze aho kugemurira Amahanga.
Murakoze cyanee!
courrage chr!!!!
Komera mwana w’u Rwanda. Komera ku ntego wiyemeje ntucike intege kandi Imana iri kumwe nawe ibihe byose. Courage!!!


text:
Umugore umaze imyaka 18 akanika amagare n’amamoto aravuga ko umwuga we wamurinze gusuzugurwa ndetse ngo ukanamuhesha agaciro ku mugabo we no muri rubanda.
Nyirandikubwimana Christine utuye mu Karere ka Gisagara mu Murenge wa Musha mu Kagali ka Bukinanyana mu Mudugudu w’Agatega, akebura ababa bagitekereza ibyo bakora bagendeye ku gitsina.
Nyirandikubwimana yatangiye gukora uyu mwuga abitewe n’uko umugabo we yari afite abagore benshi, bityo we agaterwa isoni n’uko abagore batondaga umurongo basaba umugabo ibyo guteka.
Yabwiye Izubarirashe.rw ati “Umugabo wanjye yakoraga amagare ariko akagira abagore batatu noneho nabona uburyo bahurira aho akorera basaba ibyo guteka, yabibaha ukabona hari n’uvuze ko yashakaga n’isabune. Mbona biteye isoni kuko umugabo yanabacyuriraga ababaza niba hari itungo yagurishije.”
Nyirandikubwimana w’imyaka 56 avuga ko kuko yari umugore muto yabaga ari kumwe n’umugabo areba uko akora amagare ndetse ngo aza no gusobanukirwa amoko atandukanye y’imfunguzo zifungura amagare n’aho zikora, bituma na we yiyemeza gukora uyu mwaga ariko ngo akabikora iyo bazaga kureba umugabo bakamubura.
Ati “Kuko yanantumaga kenshi nari naramenye aho imfunguzo zikora ariko by’umwihariko ubwo nari maze kubyara umwana w’umukobwa mbonye ubuzima ndimo mfata icyemezo cyo gutangira gukanika amagare kuko nabonaga ubuzima bungoye.”
Kutagira isambu, gushakirwa mu icumbi, ni bimwe mu byamuteye gutangira akazi ati “Bazaga gukoresha igare ngahita nzana imfunguzo nkarihambura nkongera nkariteranya mbonye mbishoboye mpera ko ntangira no gukora za moto.”
Umwuga wamuhesheje agaciro ku mugabo we no muri rubanda
Nyirandikubwimana uvuga ko amaze imyaka 18 akora uyu mwuga, ahamya ko icy’ibanze wamumariye ari ugukundwa n’umugabo we akanubahwa n’abaturanyi.
Avuga ko kugaragaza ko we adasabiriza byatumye umugabo we amusumbisha abandi bogore kuko ngo yabonaga we atamusabiriza kimwe na bagenzi be.
Ati “Kuko nari mbaye umugore wa kane ku mugabo wanjye kuvuga ngo mpa ijipo y’imbere, mpa umupira, mpa amavuta yo kwisiga, mpa igitenge nabonye ntabishobora.”
Yunzemo ati “Nonese amaze kubona ko mpaha ugirango abandi bagore yongeye kubajyamo? Yazaga iwanjye kuko yasangaga nahashye hahaha! Yarazaga agasanga niguriye bya bindi byose abandi bagore batoraga umurongo bamusaba.”
Nyirandikubwimana avuga ko abaturanyi bamwubaha, ibyo ngo akabibwirwa n’uko ntawanga kumukopa kuko aba yizeye ko amwishyura.
Avuga kandi ko nubwo umugabo we yitabye Imana ngo yanashoboye kwiyubakira inzu, ubu ngo akaba adakodesha.
Icyo asaba abibwira ko imyuga runaka ari iy’abagabo
Nyirandikubwimana agira inama abatakereza ko hari imirimo yagenewe abagore cyangwa abagabo ndetse akabasaba kwigira ku mateka.
Ati “Buriya ni uko abakiri bato mutabizi ariko kera nta mugore witangiriraga umugenda ariko se ubu ntibabyikorera? Nta mugore wajyaga mu mu kabande umugabo atamugiye imbere n’umuhoro ngo amutemera aho ahinga ngo anamutangirire, ariko se ubu ntibabyikorera?”
“Ubu rero noneho abagore batwara amagare, icyatuma batayakora ni iki? Batwara amamoto icyatuma ntazikora ni iki ? Ni iki cyatuma ntakora akazi nakamenye?”
Umwana w’imyaka 14 yarangije kumwigisha uyu mwuga
Usibye kwiteza imbere we ubwe, uyu mugore avuga ko yigishije uyu mwuga n’umwana we w’imyaka 14.
Ati “Ubu igare na moto byose arabihambura, rwose amaze kubimenya kuko nabimutoje kare ubu ntacyo ayobewe arabizi, kandi ndagenda nsaza bizatuma na we ashobora kwihahira.”
Iby’ubumenyi bw’uyu mugore mu gukora amagare n’amamoto byo binemezwa n’abaturanyi bavuga ko koko abirambyemo.


text:
Ni ikibazo benshi bajya bibaza rimwe bakabanza gutegereza ariko batazi igihe cyiza umuntu agomba kumara, cyangwa abandi bo ntibanabyiteho bumva ko nta ngaruka igihe bumva ntaho bababara.
Abaganga batangaza ko ubusanzwe umugore umaze kubyara ari byiza gutegereza ibyumweru bitandatu kugirango abone gukora imibonano mpuzabitsina.
Niba umaze kubyara , gukora imibonano mpuzabitsina si cyo cya mbere ukwiye gukora.Kuko uretse no kuba ukinaniwe, hari uduce tumwe natumwe tuba tukiribwa. 90 % by’abagore babyaye, kabone n’iyo baba batigeze bababaga, haba hari tumwe mu duce tw’imyanya ndangagitsina twakomeretse.
Hari abagore benshi bamaraga kubyara bagahita bakoresha ibizamini ngo barebe niba nta bimwe mu bice by’imyanya ndangagitsina byangiritse, ariko ubushakashatsi bwerekanye ko ibyo bizamini akenshi byerekanaga ko nta kibazo kandi gihari none ngo babikuyeho.
Mu bushakashatsi bwakozwe n’Ikinyamakuru BJOG cyandika ku ndwara z’imyanya ndangagitsina y’abagore ndetse n’ibijyanye no kubyara, cyavuze ko ari byiza gutangira gukora imibonano mpuzabitsina nyuma y’ibyumweru 6 ku bagore babyaye batabazwe. Kubera ko baba baragize udukomere tworoheje tuba tumaze gukira.
Ikinyamakuru kindi cyandika ku ndwara z’abagore n’ibijyanye no kubyara cyo muri Amerika cyatangaje ko ubusanzwe niyo waba wabyaye utabazwe, ngo iyo umwana avutse, hari udusebe duto dusigara aho yari ari muri nyababyeyi. Udutsi dutwara amaraso tuba twangiritse kuburyo bisaba nibura ibyumweru bitandatu kugirango tube twateranye.
Ngo iyo ukoze imibonano mpuzabitsina utwo dutsi tutaraterana, hari umwuka ushobora kwinjirana ingufu muri nyababyeyi ukaba wateza kwifunga kwa twa dutsi amaraso ntatembere ndetse ngo bishobora no guteza urupfu. Cyane cyane abakora imibonano mpuzabitsina bagaramye mugihe bataramara ibyumweru bitandatu.
Ubushakashatsi bwerekanye ko abagore babiri bahitanywe no gukora imibonano mpuzabitsina batarakomera hagati y’umwaka wa 1967 na 1993.
Ikinyamakuru cyo mu Bwongereza General Practice muri 2000 cyerekanye ko abagore 78 bakorewe ubushakashatsi nyuma y’amezi umunani babyaye (banakoze imibonano nyuma y’ibyumweru bitandatu), 30 % basanze nta kibazo bafite. Nyamara 65 % babitangiye mbere y’igihe cyagenwe (ibyumweru bitandatu) basanze ubuzima bwabo burimo ibibazo.
Bikaba bigomba kumvikana ko nyuma yo kubyara ari byiza gufata igihe kugirango umubiri wawe wongere gusubirana, ubundi ibyiza n’akamaro k’imibonano mpuzabitsina byongere kumera nka mbere. Ikindi kandi ni ukwirinda ibindi bibazo byavuka ku buzima bwawe.


text:
Ku itariki 07/04/2017 umunsi mu gihugu hose hatangizwaga ibikorwa byo kwibuka ku nshuro ya 23 Jenoside yakorewe abatutsi 1994,mu Karere ka Ngororero mu Mirenge yose hatangijwe ibyo bikorwa by'umwihariko ku rwego rw'Akarere byatangirijwe ku rwibutso ruri mu Murenge wa kabaya mu Kagari ka Kabaya Mu mudugudu wa Bitare .
Madame MUREBWAYIRE Christine komiseri muri komisiyo y'ubumwe n'ubwiyunge ari kumwe n'umuyobozi w'akarere wungirije ushinzwe iterambere ry'ubukungu Madame KANYANGE Christine yifatanyije n'abaturage,abayobozi b'inzego zinyuranye za leta n'izumutekano n'abakuru b'amadini atandukanye muri icyo gikorwa.
Mu Murenge wa Ngororero kandi umuyobozi w'Akarere NDAYAMBJE Godefroid hamwe n'intumwa za rubanda Hon SINDIKUBWABO na Hon MANIRARORA Annoncee n'inzego z'umutekano zikorera mu karere ka ngororero bifatanyije n'abaturage bo mu Murenge wa ngororero gushyira indabyo no kunamira abashyinguye mu rwibutso rw'abazize jenoside rwa ngororero.
Umuyobozi w'Akarere wungirije ushinzwe Imibereho myiza Bwana KURADUSENGE Janvier nawe yifatanije n'abaturage bo mu Murenge wa kavumu gutangira ibikorwa by'icyunamo.Nk'uko byakozwe mu Mirenge yose kandi hakurikiranywe ijambo Nyakubahwa Perezida wa Repubulika y'Urwanda Paul KAGAME Yagejeje ku banyarwanda.
Ibumoso murahasanga amafoto anyuranye yerekana ibikorwa bo kwibuka mu mirege inyuranye igize akarere ka Ngororero.
NZIGIYMANA Hyacinthe
Network and System Admin.
Ngororero District


text:
Mar 14, 2016 Bienvenu Ndacyayisenga Ayo Hanze Comments Off on Kuki Yesu yigishije abigishwa be gusaba ibyokurya?
Reka tubanze turebe ibiryo mu buryo bw’umwuka. Ubusanzwe, iyo urya cyane ugira imbaraga nyinshi, waba udafungura ukabura imbaraga; Umukristo udakunda ijambo ry’Imana nta mbaraga z’umwuka agira, kuko Dawidi yavuze ngo nabikiye ijambo ryawe mu mutima wanjye kugira ngo ntagucumuraho.
Bibiliya yatubwiye ngo “Uduhe ibyokurya byacu by’uyu munsi.” Imana ikunda ko tubaho mu buzima bwa buri munsi, bisobanuye ko dukwiriye guhora duhanze amaso Imana ku manywa na nijoro. Kamere y’umuntu ni ukumva ko yihagije, ariko Imana itarimo kandi ikintu cyose kidatuma Imana ihabwa icyubahiro nticyemera. wowe Imana itarimo nta cyo wakwigezaho, ariko nkwifurije kubana n’Imana buri munsi mu mwuka no mu buzima busanzwe.
Urugero rugaragaza ko mu muntu hatabamo kunyurwa ni uko Abisirayeli mu butayu Imana yari yarabateguriye ibibakwiriye buri munsi, ikabaha umutsima ariko yari yarabategetse ko begeranya ibiryo umuntu ashobora kumara kuko byazaga buri munsi. Ariko abantu babura icyizere bakumva ko ejo bitazagaruka. Noneho umuntu akegeranya ibirenze ibyo ari bumare.
Yesu yabigishije gusaba ibyokurya bya buri munsi, kugirango bige kunyurwa: Kuko kubaha Imana iyo gufatanije no kunyurwa, n’ibyo ufite bivamo inyungu nyinshi. ikitubuza kunyurwa ni ugukunda isi (1Yohana 2: 15-17).
Kuri ubu ibyaha biri gukorwa byinshi navuga ko bikorwa ku bw’umurengwe, kuko abantu bahaze batangiye gusambana mu buryo bukomeye, abakire bakomeza kurya abakene, abantu barikunda ntibagikunda Imana, nta mwanya bakigirira Imana kuko bafite ibyo bakora ntibabone akanya ko guha Imana. nyamara Imana yo ntibitanga ngo babisimbuze Imana.
Pawulo yanditse mu Baroma 8: 35, ati “Ni nde wadutandukanya n’urukundo rwa kristo? Mbese ni amakuba, cyangwa ibyago, cyangwa ni ukurenganywa, … Indirimbo y’108 mu zo guhimbaza Imana iravuga ngo “Jye ndi Umukristo ,nzahora ndi we mu bintu byose ngeze ku gupfa.”
Nd. Bienvenu/Isange.com/Tel;0785247778,0725040607.
happy wheels
May 19, 2017 1Share this on WhatsApp Havuzwe byinshi, hagaragaye byinshi bibi ku Ntumwa y’Imana Apotre Paul Gitwaza. Umuntu wese kuri ubu yibaza niba koko ibivugwa ari ukuri cyangwa niba ari ibinyoma....
May 11, 2017 4
May 02, 2017 1Share this on WhatsApp Kabanda ni umusore muremuremure ubyibushye kandi w’inzobe , akunda gukina Basket ball ku buryo bukomeye, abanyeshuri biganye muri Kaminuza baramukundaga cyane kubera ukuntu...
Apr 22, 2017 Comments Off on Icyemezo cyo guhagarika ibikorwa byo gusengera mu biro bya leta, RGB iti “Leta ntishingiye ku idini”
Mar 22, 2017 Comments Off on Patient BIZIMANA: Umuhanzi mwiza ushobora kuririmbira abanyarwanda baba muri Diaspora bagahezagirwa bikomeye!
May 22, 2017 1Share this on WhatsApp Kuri uyu wa Mbere tariki 22 Gicurasi 2017, hatangiye kuburanishwa urubanza ubushinjacyaha bw’u Rwanda buregamo abayobozi bakuru b’itorero rya ADEPR, aho bakurikiranyweho icyaha cyo kunyereza akayabo k’amafaranga y’u Rwanda akabakaba miliyari eshatu. Mu iburanisha,...
May 21, 2017 0
May 21, 2017 0
May 21, 2017 0
May 21, 2017 0
May 19, 2017 1
May 19, 2017 1
May 18, 2017 6
May 17, 2017 0


text:
Umuyobozi w’Inama Nkuru y’amashuri makuru na Kaminuza, Dr Sebasaza, yavuze ko ibi byakozwe hagamijwe gukebura amashuri ari kujya munsi y’umurongo yiyemeje.
Yagize ati “Hari amashuri yabonye inzandiko za mbere, amashuri 10, buri shuri ryagiye rihabwa amezi atandatu. Ariko byumvikane ko nta shuri ryafunzwe na rimwe. Ibyo guhagarika isomo, ikigo cyangwa porogaramu ni ibintu minisiteri y’uburezi ihabwa n’amategeko.”
Dr Sebasaza yavuze ko nta kigo mu Rwanda cyemererwa kidafite ibihagije ngo kibe cyatangira, ahubwo ikibaho nyuma yo gutangira ni ukugenzura ko ibyo bemeye babyubahiriza.
Yakomeje agira ati “Hari nk’ahaba hari abarimu runaka, amasezerano yarangira ntibayongere, bakabasimbuza abafite urwego ruciriritse. Cyangwa se ugasanga ibikoresho nk’ibiri muri za laboratwari ntibingana n’uko abanyeshuri bagenda biyongera. Ikindi ni uburyo amashuri ayoborwa hagati y’abayobozi na ba nyirayo.”
Minisitiri w’uburezi, Dr Musafiri Papias Malimba, yavuze ko mu nshingano zo kwemerera amashuri no kuyakorera ubugenzuzi ari urugendo ruhoraho.
Yakomeje agira ati “Intambwe ya mbere ni uko ishuri risaba gukora ariko ryerekana na porogaramu n’uburyo bwo bazuza ibitaranoga. Igikurikira ni ukugenzura ko ibyo twagiye twumvikana bigenda byubahirizwa. »
« Iyo intambwe ya mbere rero idatanze umusaruro mu buryo bw’ibiganiro, intambwe ya kabiri ni ukuvuga ngo ba uhagaze ubanze wuzuze ibingibi, kugira ngo tukwemerere gukomeza gukora. »
Minisitiri Dr Musafiri yavuze ko nyuma y’amezi atandatu ahabwa ishuri ngo ryikosore iyo atubahirijwe, uruhushya rwo gukora ruseswa burundu, ujya gusaba agatangira bundi bushya.
Abanyeshuri bigaga mu mashami yahagaritswe bazafashwa
Minisitiri Musafiri yavuze ko guhagarika aya mashami biri gukorwa mu buryo bwo kurengera ireme ry’uburezi, akaba ari ryo riri guhabwa umwanya uhagije mu burezi bw’u Rwanda.
Yakomeje agira ati «Abashobora kuhababarira ni abanyeshuri, ariko byakozwe mu nyungu z’abanyeshuri. Byaruta ko wategereza gatoya aho kugira kujya mu ishuri ugakuramo impamyabumenyi idafite icyo izakumarira. Ikindi ni uko abazabasha guherekeza amashuri, nibayasubiramo yongeye gufungura bazabona impinduka igaragara. »
« Ariko kandi abanyeshuri bazavuga bati ‘iri ntabwo ari kamara, twabizeza ko minisiteri y’uburezi izababa hafi ikabafasha kugira ngo babone ahandi bakomereza amasomo yabo, tukabafasha nka leta. »
Umuyobozi w’inama y’amashuri makuru na za kaminuza yavuze ko ku ikubitiro ibigo byasabwe kugaragaza ubushobozi bifite ubwabyo, nyuma Minisiteri ijya gusuzuma niba ibyo bavuze bihuye n’ukuri.
Amashuri makuru yahagarikiwe ibikorwa mu buryo bw’agateganyo ni :
Rusizi International University ikorera i Rusizi
Singhad Tehcnical Education Society(STES) ikorera Kicukiro
Mahatma Ghandi University-Rwanda ikorera Gasabo
Nile Source polythechnic of applied arts ikorera mu karere ka Huye
Amashuri yahagarikiwe by’agateganyo zimwe muri porogaramu z’amasomo yatangaga
University of Technology and Arts of Byumba (UTAB) ikorera i Gicumbi
Open University of Tanzania ikorera mu Karere ka Ngoma
University of Gitwe ikorera mu Ruhango
Jomo Ketta University of Agriculture and Technology ikorera muri Kicukiro
Institut Catholique de Kabgayi (ICK) ikorera i Muhanga
Institut d’Enseignement Superieur de Ruhengeri (INES-Ruhengeri) ikorera i Musanze